Λέον Τρότσκι: Σταλινισμός και Μπολσεβικισμός – ΟΚΔΕ\nΣτις 20 Αυγούστου συμπληρώνονται 80 χρόνια από την ημέρα της δολοφονίας του Λέοντα Τρότσκι, από τον πράκτορα της Γκε Πε Ου Ραμόν Μερκαντέρ. Έτσι ο Στάλιν «έκλεινε» ή νόμιζε τους λογαριασμούς του με τον ηγέτη, μαζί με τον Λένιν, της πρώτης νικηφόρας σοσιαλιστικής προλεταριακής επανάστασης και γενικότερα με τον μπολσεβικισμό, τον επαναστατικό μαρξισμό και με την σοσιαλιστική επανάσταση. Γι’ αυτή τη θλιβερή επέτειο η ιστοσελίδα μας δημοσιεύει σειρά άρθρων. Το 5ο άρθρο αφορά το κείμενο Σταλινισμός και Μπολσεβικισμός που έγραψε στις 28 του Αυγούστου 1937. Στο κείμενο αυτό ο Λ. Τρότσκι, μέσα σε λίγες σελίδες, αναδεικνύει με μοναδικό τρόπο τις διαφορές του επαναστατικού μαρξισμού/μπολσεβικισμού με τον σταλινισμό. Επίσης εξηγεί γιατί ο Λένιν και ο μπολσεβικισμός δεν ευθύνονται για την σταλινική γραφειοκρατία και τα εγκλήματά της, όπως συχνά συκοφαντούνται από τη αστική τάξη, τη σοσιαλδημοκρατία και τα διάφορα αναρχικά ρεύματα.\nΟι μεγάλες πολιτικές ήττες προκαλούν μια αναθεώρηση των αξιών, που γενικά εκδηλώνεται προς δυο κατευθύνσεις. Από τη μια μεριά, η πραγματική πρωτοπορία, εμπλουτισμένη από την εμπειρία τής ήττας, υπερασπίζει με νύχια και με δόντια την κληρονομιά της επαναστατικής σκέψης, και πάνω σε αυτήν τη βάση παλεύει να εκπαιδεύσει νέα στελέχη για τους επερχόμενους μαζικούς αγώνες. Από την άλλη, οι ρουτινιάριδες, οι κεντριστές και οι ερασιτέχνες, τρομαγμένοι από την ήττα, κάνουν ότι μπορούν για να καταστρέψουν το κύρος της επαναστατικής παράδοσης και γυρνάνε πίσω, ψάχνοντας για μια «Νέα Θεωρία».\nΘα μπορούσε κανείς να δείξει πάμπολλα παραδείγματα ιδεολογικής αντίδρασης, που τις πιο πολλές φορές παίρνουν τη μορφή της κατάπτωσης. Όλη η φιλολογία της Δεύτερης και της Τρίτης Διεθνούς, καθώς και των δορυφόρων τους του Γραφείου του Λονδίνου, αποτελείται ουσιαστικά από τέτοια παραδείγματα. Ούτε ίχνος Μαρξιστικής ανάλυσης. Ούτε μια σοβαρή προσπάθεια για να εξηγήσουν τα αίτια της ήττας. Για το μέλλον, ούτε μια καινούρια λέξη. Τίποτε άλλο από κλισέ, συμβιβασμούς, ψέματα και πάνω από όλα φροντίδα για τη δικιά τους γραφειοκρατική αυτοσυντήρηση. Είναι αρκετό να μυρίσει κανείς δέκα γραμμές από κάποιον Χίλφερντιγκ ή κάποιον Ότο Μπάουερ για να καταλάβει αυτή τη σαπίλα. Οι θεωρητικοί της Κομμουνιστικής Διεθνούς δεν αξίζουν ακόμα και να τους αναφέρει κανείς. Ο περιβόητος Ντιμιτρόφ είναι το ίδιο αμαθής και κοινότοπος όσο και ένας μαγαζάτορας μπροστά σ’ ένα ποτήρι μπύρα. Το μυαλό αυτών των ανθρώπων είναι πολύ τεμπέλικο για να απαρνηθεί τον Μαρξισμό: απλά τον εκπορνεύει. Αλλά για την ώρα αυτοί δεν μας ενδιαφέρουν. Ας γυρίσουμε στους «νεωτεριστές».\nΟ πρώην αυστριακός κομμουνιστής, Βίλι Σλαμ, έχει αφιερώσει ένα μικρό βιβλίο στις Δίκες της Μόσχας με τον εκφραστικό τίτλο, Η Δικτατορία της Ψευτιάς. Ο Σλαμ είναι ένας ταλαντούχος δημοσιογράφος, με κύριο ενδιαφέρον την επικαιρότητα. Η κριτική του για τη σκηνοθεσία της Μόσχας και το ξεσκέπασμα του ψυχολογικού μηχανισμού των «αυθόρμητων ομολογιών» είναι εξαιρετικά. Όμως, δεν περιορίζεται σ’ αυτά: θέλει να δημιουργήσει μια νέα θεωρία του σοσιαλισμού που θα μας εξασφαλίζει από τις ήττες και τις σκηνοθεσίες στο μέλλον. Επειδή, όμως, ο Σλαμ δεν είναι καθόλου ένας θεωρητικός και προφανώς όχι πολύ εξοικειωμένος με την ιστορία της ανάπτυξης του σοσιαλισμού, ξαναγυρίζει εξολοκλήρου στον προμαρξιστικό σοσιαλισμό και κυρίως στο γερμανικό, δηλαδή στην πιο οπισθοδρομική, αισθηματική και απλοϊκή ποικιλία του. Ο Σλαμ αποκηρύσσει τη διαλεκτική και την ταξική πάλη, για να μην αναφέρουμε τη δικτατορία του προλεταριάτου. Το πρόβλημα της μεταμόρφωσης της κοινωνίας ανάγεται γι’ αυτόν στην πραγματοποίηση μερικών «αιώνιων» ηθικών αληθειών με τις οποίες θα διαπότιζε την ανθρωπότητα, ακόμα και κάτω από τον καπιταλισμό. Η προσπάθεια του Βίλι Σλαμ να σώσει το σοσιαλισμό με την μεταμόσχευση του ηθικού αδένα, χαιρετίζεται με χαρά και περηφάνια από την επιθεώρηση του Κερένσκι, «Νόβαγια Ρόσια» («Νέα Ρωσία» –μια παλιά επαρχιακή ρωσική επιθεώρηση που τώρα εκδίδεται στο Παρίσι). Όπως δικαιολογημένα συμπεραίνουν οι συντάκτες της, ο Σλαμ κατάληξε στις αρχές του αληθινού ρωσικού σοσιαλισμού, που πολύ πριν αντέταξε τις ιερές εντολές της πίστης, της ελπίδας και της φιλανθρωπίας στην αυστηρότητα και την σκληρότητα της ταξικής πάλης. Η «καινοφανής» θεωρία των ρώσων «Σοσιαλ-Επαναστατών» δεν αντιπροσωπεύει, στις «θεωρητικές» αρχές της, παρά μια επιστροφή στη Γερμανία της εποχής πριν από τον Μάρτη (1848!). Ωστόσο, θα ήταν άδικο να απαιτήσει κανείς από τον Κερένσκι μια πιο βαθιά γνώση της ιστορίας των ιδεών απ’ ότι από τον Σλαμ. Πολύ πιο σπουδαίο είναι το γεγονός, ότι ο Κερένσκι, που είναι αλληλέγγυος με τον Σλαμ, όταν ήταν επικεφαλής της κυβέρνησης, υπήρξε ο υποκινητής των διώξεων των Μπολσεβίκων σαν πρακτόρων του Γερμανικού Γενικού Επιτελείου: οργάνωσε, δηλαδή, τις ίδιες σκηνοθεσίες ενάντια στις οποίες ο Σλαμ κινητοποιεί τώρα τα σαρακοφαγωμένα μεταφυσικά απόλυτά του.\nΟ ψυχολογικός μηχανισμός της ιδεολογικής αντίδρασης του Σλαμ και των ομοίων του, δεν είναι καθόλου πολύπλοκος. Για ένα διάστημα οι άνθρωποι αυτοί συμμετείχαν σε ένα πολιτικό κίνημα που ορκιζόταν στην ταξική πάλη και επικαλούνταν, στα λόγια αν όχι στην σκέψη, τον διαλεκτικό υλισμό. Και στην Αυστρία και στην Γερμανία, η υπόθεση κατάληξε σε καταστροφή. Ο Σλαμ βγάζει ένα συνολικό συμπέρασμα: αυτά είναι τα αποτελέσματα της διαλεκτικής και της ταξικής πάλης! Και επειδή η εκλογή των αποκαλύψεων περιορίζεται από την ιστορική εμπειρία και… από την προσωπική γνώση, ο μεταρρυθμιστής μας, στην αναζήτηση του λόγου, πέφτει πάνω σ’ ένα δεμάτι κουρέλια που με γενναιότητα τα αντιτάσσει όχι μόνο στον Μπολσεβικισμό, αλλά και στον Μαρξισμό.\nΜε την πρώτη ματιά, η μάρκα της ιδεολογικής αντίδρασης του Σλαμ φαίνεται πολύ πρωτόγονη (από τον Μαρξ… στον Κερένσκι!) για να σταματήσει κανείς σ’ αυτήν. Αλλά πραγματικά είναι πολύ διδακτική: ακριβώς στον πρωτογονισμό της αντιπροσωπεύει τον κοινό παρονομαστή όλων των άλλων μορφών αντίδρασης, ιδιαίτερα εκείνων που εκφράζονται με την αποκήρυξη ολόκληρου του Μπολσεβικισμού.\nΟ Μαρξισμός βρήκε την υψηλότερη ιστορική του έκφραση στον Μπολσεβικισμό. Κάτω από το λάβαρο του Μπολσεβικισμού κατορθώθηκε η πρώτη νίκη του προλεταριάτου και εγκαθιδρύθηκε το πρώτο εργατικό κράτος. Καμιά δύναμη δεν μπορεί να σβήσει αυτά τα γεγονότα από την Ιστορία. Αλλά μια και η Οχτωβριανή Επανάσταση οδήγησε στην τωρινή φάση στο θρίαμβο της γραφειοκρατίας, με το σύστημα της καταπίεσης, της λεηλασίας, και της διαστρέβλωσης –στη «δικτατορία της ψευτιάς», για να χρησιμοποιήσουμε την πετυχημένη έκφραση του Σλαμ– πολλά φορμαλιστικά και επιπόλαια μυαλά καταλήγουν σε ένα συνοπτικό συμπέρασμα: δεν μπορεί κανείς να παλέψει ενάντια στο σταλινισμό χωρίς να απαρνηθεί τον Μπολσεβικισμό. Ο Σλαμ, όπως ήδη γνωρίζουμε, πηγαίνει πιο μακριά: ο Μπολσεβικισμός, που εκφυλίστηκε σε σταλινισμό, βγήκε ο ίδιος από το Μαρξισμό. Κατά συνέπεια, δεν μπορεί κανείς να παλέψει το σταλινισμό όσο παραμένει στις βάσεις του Μαρξισμού.\nΥπάρχουν άλλοι, λιγότερο συνεπείς, αλλά πιο πολλοί, που, αντίθετα, λένε: «πρέπει να επιστρέψουμε από τον Μπολσεβικισμό στο Μαρξισμό». Πώς; Σε ποιόν Μαρξισμό; Πριν ο Μαρξισμός «χρεοκοπήσει» με την μορφή του Μπολσεβικισμού, είχε ήδη καταρρεύσει με τη μορφή της Σοσιαλδημοκρατίας. Τότε το σύνθημα «Πίσω στο Μαρξισμό» σημαίνει ένα πήδημα πάνω από τις περίοδες της Δεύτερης και της Τρίτης Διεθνούς… στην Πρώτη Διεθνή; Αλλά και αυτή χρεοκόπησε στον καιρό της. Έτσι, σε τελευταία ανάλυση, μπαίνει ζήτημα επιστροφής… στα «Άπαντα» των Μαρξ και Έγκελς.\nΜπορεί κανείς να κάνει το ηρωικό αυτό πήδημα χωρίς να αφήσει το γραφείο του και ακόμα δίχως να βγάλει τις παντούφλες του. Αλλά πώς μπορούμε να πάμε από τους κλασικούς μας (ο Μαρξ πέθανε το 1883, ο Έγκελς το 1895) στα καθήκοντα της νέας εποχής, παραλείποντας αρκετές δεκαετίες θεωρητικών και πολιτικών αγώνων, και ανάμεσά τους τον Μπολσεβικισμό και την Οχτωβριανή Επανάσταση; Κανείς απ’ αυτούς που προτείνουν να απαρνηθούμε τον Μπολσεβικισμό, σαν μια ιστορικά «χρεοκοπημένη» τάση, δεν μας υπόδειξε κάποιον άλλο δρόμο. Έτσι, το ζήτημα περιορίζεται σε μια απλή σύσταση για μελέτη του Κεφαλαίου. Δεν έχουμε καμιά αντίρρηση γι’ αυτό. Αλλά και οι Μπολσεβίκοι μελέτησαν το Κεφάλαιο και μάλιστα όχι πρόχειρα. Όμως, αυτό δεν εμπόδισε τον εκφυλισμό του σοβιετικού κράτους και το στήσιμο των Δικών της Μόσχας. Τότε τι πρέπει να κάνουμε;\nΤο λάθος σ’ αυτόν το συλλογισμό αρχίζει με την σιωπηρή ταύτιση του Μπολσεβικισμού, της Οχτωβριανής Επανάστασης και της Σοβιετικής Ένωσης. Το ιστορικό προτσές της πάλης των εχθρικών δυνάμεων έχει αντικατασταθεί από την εξέλιξη του Μπολσεβικισμού στο κενό. Ο Μπολσεβικισμός, όμως, δεν είναι παρά μια πολιτική τάση στενά συνδεδεμένη με την εργατική τάξη, αλλά όχι ταυτόσημη μ’ αυτήν. Και πέρα από την εργατική τάξη, υπάρχουν στη Σοβιετική Ένωση, εκατό εκατομμύρια χωρικοί, διάφορες εθνότητες, και μια κληρονομιά καταπίεσης, αθλιότητας και αμάθειας. Το κράτος που χτίστηκε από τους Μπολσεβίκους αντανακλά όχι μόνο τη σκέψη και τη θέληση του Μπολσεβικισμού, αλλά και το πολιτιστικό επίπεδο της χώρας, την κοινωνική σύνθεση του πληθυσμού, την πίεση ενός βάρβαρου παρελθόντος και ενός όχι λιγότερο βάρβαρου παγκόσμιου ιμπεριαλισμού. Το να παρουσιάζει κανείς το προτσές του εκφυλισμού του σοβιετικού κράτους σαν την εξέλιξη του καθαρού Μπολσεβικισμού, είναι σαν να αγνοεί την κοινωνική πραγματικότητα, στο όνομα ενός από τα στοιχεία της, απομονωμένου με την καθαρή λογική. Αρκεί να αποκαλέσει κανείς με το πραγματικό του όνομα το στοιχειώδες αυτό λάθος, για να εξαφανιστεί κάθε ίχνος του.\nΌπως και νά ’χει, ο Μπολσεβικισμός δεν ταυτίστηκε ποτέ με την Οχτωβριανή Επανάσταση ή με το σοβιετικό κράτος που προέκυψε απ’ αυτήν. Ο Μπολσεβικισμός θεωρούσε τον εαυτό του σαν έναν από τους παράγοντες της Ιστορίας, τον «συνειδητό της» παράγοντα –έναν πολύ σπουδαίο, αλλά όχι τον απoφασιστικό παράγοντα. Ποτέ δεν πέσαμε στο αμάρτημα του ιστορικού υποκειμενισμού. Είδαμε τον αποφασιστικό παράγοντα –πάνω στην υπάρχουσα βάση των παραγωγικών δυνάμεων– στην ταξική πάλη, όχι μόνο σε εθνική, αλλά σε διεθνή κλίμακα.\nΌταν οι Μπολσεβίκοι έκαναν παραχωρήσεις στην τάση των χωρικών για ατομική ιδιοκτησία, έβαλαν αυστηρούς κανόνες για την είσοδο μελών στο Κόμμα, ξεκαθάρισαν το Κόμμα από τα ξένα στοιχεία, απαγόρεψαν τα άλλα κόμματα, εισήγαγαν τη ΝΕΠ, κάνανε εκχωρήσεις σ’ ότι αφορά τις επιχειρήσεις ή κλείσανε διπλωματικές συμφωνίες με ιμπεριαλιστικές κυβερνήσεις, έβγαλαν μερικά συμπεράσματα από το βασικό γεγονός που τους ήταν θεωρητικά καθαρό από την αρχή: ότι η κατάκτηση της εξουσίας, όσο σπουδαία και αν είναι από μόνη της, με κανέναν τρόπο δεν μεταμορφώνει το Κόμμα σε έναν κυρίαρχο ρυθμιστή του ιστορικού προτσές. Έχοντας πάρει στα χέρια του το κράτος, το Κόμμα είναι ικανό, βέβαια, να επηρεάσει την ανάπτυξη της κοινωνίας με μια δύναμη που προηγούμενα του ήταν απρόσιτη. Αλλά, με τη σειρά του, εκθέτει τον εαυτό του κάτω από την επίδραση όλων των άλλων στοιχείων της κοινωνίας –μια επίδραση δέκα φορές μεγαλύτερη. Μπορεί το Κόμμα, με μια άμεση επίθεση των εχθρικών δυνάμεων, να απομακρυνθεί από την εξουσία. Με έναν πιο βραδύ ρυθμό ανάπτυξης, μπορεί να εκφυλιστεί εσωτερικά, ενώ θα κρατιέται στην εξουσία. Είναι ακριβώς αυτή η διαλεκτική του ιστορικού προτσές που δεν κατανοείται από εκείνους τους σεχταριστές γνωσιολόγους που προσπαθούν να ανακαλύψουν στην παρακμή της σταλινικής γραφειοκρατίας ένα συντριπτικό επιχείρημα ενάντια στον Μπολσεβικισμό.\nΣτην ουσία αυτοί οι κύριοι λένε: το επαναστατικό κόμμα που δεν εμπεριέχει μέσα του καμιά εγγύηση ενάντια στον εκφυλισμό του είναι κακό. Με ένα τέτοιο κριτήριο, ο Μπολσεβικισμός είναι φυσικά καταδικασμένος: δεν έχει κανένα φυλαχτό. Αλλά το ίδιο το κριτήριο είναι λαθεμένο. Η επιστημονική σκέψη απαιτεί μια συγκεκριμένη ανάλυση: πώς και γιατί εκφυλίστηκε το Κόμμα; Μέχρι τώρα, κανείς άλλος, πέρα από τους ίδιους τους Μπολσεβίκους, δεν έδωσαν μια τέτοια ανάλυση. Για να το κάνουν αυτό δεν χρειάστηκε να σπάσουν από τον Μπολσεβικισμό. Αντίθετα, βρήκαν στο οπλοστάσιό του όλα όσα χρειάζονταν για να εξηγήσουν την μοίρα του. Κι έβγαλαν τούτο δω το συμπέρασμα: είναι βέβαιο ότι ο σταλινισμός «βγήκε» από τον Μπολσεβικισμό, ωστόσο, όχι λογικά, αλλά διαλεκτικά, όχι σαν μια επαναστατική θέση, αλλά σαν μια θερμιδοριανή άρνηση. Κι αυτό δεν είναι καθόλου το ίδιο.\nΟι μπολσεβίκοι δεν χρειάστηκε, παρ’ όλα αυτά, να περιμένουν τις Δίκες της Μόσχας για να εξηγήσουν τους λόγους της αποσύνθεσης του κυβερνητικού Κόμματος της ΕΣΣΔ. Πολύ πριν προείδαν και μίλησαν για τη θεωρητική δυνατότητα αυτής της ανάπτυξης. Ας θυμηθούμε την πρόγνωση των Μπολσεβίκων, όχι μόνο στις παραμονές της Οχτωβριανής Επανάστασης, αλλά χρόνια πριν. Η ειδική διάταξη των δυνάμεων στο εθνικό και στο διεθνές πεδίο μπορεί να επιτρέψει στο προλεταριάτο να αρπάξει την εξουσία πρώτα σε μια καθυστερημένη χώρα όπως η Ρωσία. Αλλά η ίδια αυτή διάταξη των δυνάμεων αποδείχνει από τα πριν ότι δίχως μια λίγο πολύ γρήγορη νίκη του προλεταριάτου στις αναπτυγμένες χώρες, η εργατική κυβέρνηση στη Ρωσία δεν θα επιζήσει. Αφημένο μόνο του, το σοβιετικό καθεστώς πρέπει είτε να πέσει είτε να εκφυλιστεί. Ακριβέστερα, πρώτα θα εκφυλιστεί κι ύστερα θα πέσει. Εγώ ο ίδιος έγραψα γύρω από αυτό περισσότερο από μια φορά, αρχίζοντας από το 1905. Στην Ιστορία της Ρώσικης Επανάστασης, (βλ. «Παράρτημα» στον τελευταίο τόμο: «Σοσιαλισμός σε μια Μόνη Χώρα») είναι συγκεντρωμένες όλες οι δηλώσεις των Μπολσεβίκων ηγετών πάνω στο ζήτημα, από το 1917 μέχρι το 1923. Όλες σημαίνουν το εξής: δίχως μια επανάσταση στη Δύση, ο Μπολσεβικισμός θα λικβινταριστεί, είτε από εσωτερική αντεπανάσταση, είτε από εξωτερική επέμβαση, είτε από έναν συνδυασμό και των δύο. Ο Λένιν τόνιζε ξανά και ξανά ότι η γραφειοκρατικοποίηση του σοβιετικού καθεστώτος δεν είναι ένα τεχνικό ή οργανωτικό ζήτημα, αλλά η δυνητική αρχή του εκφυλισμού του εργατικού κράτους.\nΣτο Ενδέκατο Συνέδριο του Κόμματος, το Μάρτη του 1922, ο Λένιν μίλησε για την υποστήριξη που πρόσφεραν στη Σοβιετική Ρωσία, στην περίοδο της ΝΕΠ, ορισμένοι αστοί πολιτικοί, ιδιαίτερα ο φιλελεύθερος καθηγητής Ουστριάλοφ: «Υποστηρίζω τη Σοβιετική εξουσία στη Ρωσία», έλεγε ο Ουστριάλοφ –αν και ήταν ένας Καντέ, ένας αστός, ένας υποστηρικτής της επέμβασης– «γιατί έχει πάρει το δρόμο που οδηγεί πίσω σε ένα κανονικό αστικό καθεστώς». Ο Λένιν προτιμά την κυνική φωνή του εχθρού από «τις γλυκανάλατες κομμουνιστικές ανοησίες». Σοβαρά και σκληρά προειδοποιεί το Κόμμα για τον κίνδυνο:\n«Ένα έθνος κατακτά ένα άλλο, συνέχισε ο Λένιν στο ίδιο συνέδριο, το τελευταίο στο οποίο πήρε μέρος… Αυτό είναι απλό και κατανοητό από όλους. Αλλά τι συμβαίνει με την κουλτούρα αυτών των εθνών; Εδώ τα πράγματα δεν είναι τόσο απλά. Αν το έθνος—κατακτητής είναι πιο πολιτισμένο από το έθνος που κατακτήθηκε, το πρώτο επιβάλλει την κουλτούρα του πάνω στο δεύτερο. Αν συμβαίνει, όμως, το αντίθετο, το έθνος που έχει κατακτηθεί επιβάλλει την κυριαρχία του πάνω στο έθνος-κατακτητή. Κάπως έτσι δεν συνέβη με την πρωτεύουσα της ΣΟΣΔΡ; 4.700 κομμουνιστές (μια ολόκληρη σχεδόν μεραρχία, και όλοι τους άριστοι) δεν επηρεάστηκαν από την ξένη κουλτούρα;», (βλ. «Άπαντα», τόμ. 45, σελ. 95-96).\nΑυτά ειπώθηκαν στις αρχές του 1922, και όχι για πρώτη φορά. Η Ιστορία δεν γίνεται από τους λίγους, έστω και τους «καλύτερους». Κι όχι μόνο αυτό: αυτοί οι «άριστοι» μπορούν να εκφυλιστούν στο πνεύμα μιας ξένης, δηλαδή, μιας αστικής κουλτούρας. Όχι μόνο το σοβιετικό κράτος μπορεί να εγκαταλείψει το δρόμο προς το σοσιαλισμό, αλλά και το Μπολσεβίκικο Κόμμα μπορεί, κάτω από δυσμενείς ιστορικές συνθήκες, να χάσει το Μπολσεβικισμό του.\nΑπό την καθαρή κατανόηση αυτού του κινδύνου προήλθε η Αριστερή Αντιπολίτευση, που σχηματίστηκε οριστικά το 1923. Καταγράφοντας μέρα με τη μέρα τα συμπτώματα του εκφυλισμού, προσπάθησε να αντιτάξει στο αναπτυσσόμενο θερμιδόρ τη συνειδητή θέληση της προλεταριακής πρωτοπορίας. Ωστόσο, αυτός ο υποκειμενικός παράγοντας αποδείχτηκε ότι ήταν ανεπαρκής. Οι «γιγάντιες μάζες» που, σύμφωνα με τον Λένιν, αποφασίζουν για το αποτέλεσμα της πάλης, απηύδησαν από τις εσωτερικές στερήσεις και την αναμονή, για πάρα πολύ, της παγκόσμιας επανάστασης. Η διάθεση των μαζών έπεσε. Η γραφειοκρατία πήρε την πάνω βόλτα. Κυνήγησε την επαναστατική πρωτοπορία, ποδοπάτησε το Μαρξισμό, εκπόρνευσε το Μπολσεβίκικο Κόμμα. Ο σταλινισμός νίκησε. Με τη μορφή της Αριστερής Αντιπολίτευσης, ο Μπολσεβικισμός έσπασε από τη σοβιετική γραφειοκρατία και την Κομμουνιστική Διεθνή της. Αυτή ήταν η πραγματική πορεία της εξέλιξης.\nΕίναι βέβαιο ότι, με μια τυπική έννοια, ο σταλινισμός προήλθε από τον Μπολσεβικισμό. Ακόμα και σήμερα, η μοσχοβίτικη γραφειοκρατία συνεχίζει να αποκαλεί τον εαυτό της Μπολσεβίκικο Κόμμα. Απλά χρησιμοποιεί την παλιά ταμπέλα του Μπολσεβικισμού για να εξαπατά καλύτερα τις μάζες. Έτσι γίνονται πιο αξιολύπητοι εκείνοι οι θεωρητικοί που περνάνε τη φλούδα για κουκούτσι και την εμφάνιση για πραγματικότητα. Με την ταύτιση του Μπολσεβικισμού με το σταλινισμό, προσφέρουν την καλύτερη δυνατή υπηρεσία στους θερμιδοριανούς και ακριβώς έτσι παίζουν ένα καθαρά αντιδραστικό ρόλο.\nΛαμβανομένου υπόψη του αποκλεισμού των άλλων κομμάτων από το πολιτικό προσκήνιο, τα ανταγωνιστικά συμφέροντα και οι τάσεις ποικίλων στρωμάτων του πληθυσμού, σε έναν μεγαλύτερο ή μικρότερο βαθμό, έπρεπε να βρουν την έκφρασή τους στο κυβερνητικό κόμμα. Στο βαθμό που το πολιτικό κέντρο βάρους μετατοπίστηκε από την προλεταριακή πρωτοπορία στη γραφειοκρατία, το Κόμμα άλλαξε την κοινωνική δομή του, όπως και την ιδεολογία του. Εξαιτίας της θυελλώδους πορείας ανάπτυξης, το Κόμμα υπέστη, τα τελευταία δέκα πέντε χρόνια, έναν πολύ πιο ριζικό εκφυλισμό απ’ ότι η σοσιαλδημοκρατία σε μισό αιώνα. Οι σημερινές εκκαθαρίσεις δεν χαράσσουν απλά μια αιμάτινη γραμμή ανάμεσα στον Μπολσεβικισμό και το σταλινισμό, αλλά παρεμβάλλουν ένα ολόκληρο ποτάμι αίμα μεταξύ τους.\nΟι αναρχικοί από τη μεριά τους, προσπαθούν να δουν στο σταλινισμό το οργανικό προϊόν όχι μόνο του Μπολσεβικισμού και του Μαρξισμού, αλλά γενικά του «κρατικού σοσιαλισμού». Αυτοί θέλουν να αντικαταστήσουν την πατριαρχική «ομοσπονδία των ελεύθερων κοινοτήτων» του Μπακούνιν, με την πιο σύγχρονη ομοσπονδία των ελεύθερων Σοβιέτ. Αλλά, όπως άλλοτε, είναι ενάντια στην κεντρική κρατική εξουσία. Πραγματικά, ένας κλάδος του «κρατικού» Μαρξισμού, η σοσιαλδημοκρατία, αφού ήρθε στην εξουσία έγινε το ανοιχτό πρακτορείο του ιμπεριαλισμού. Ο άλλος κλάδος γέννησε μια νέα προνομιούχα κάστα. Είναι φανερό ότι η πηγή του κακού βρίσκεται στο κράτος. Από μια πλατιά ιστορική άποψη, υπάρχει ένας κόκκος αλήθειας σ’ αυτόν το συλλογισμό. Το κράτος, σαν καταπιεστικός μηχανισμός είναι αναμφίβολα μια πηγή πολιτικής και ηθικής μόλυνσης. Αυτό ισχύει, επίσης, όπως μας έδειξε η πείρα και για το εργατικό κράτος. Κατά συνέπεια, μπορεί να πει κανείς ότι ο σταλινισμός είναι ένα προϊόν μιας κοινωνικής κατάστασης, στην οποία η κοινωνία δεν είναι ακόμα ικανή να απαλλαγεί από τον ζουρλομανδύα του κράτους. Αλλά αυτή η θέση, που δεν συνεισφέρει τίποτε στην αξιολόγηση του Μπολσεβικισμού ή του Μαρξισμού, χαρακτηρίζει μόνο το γενικό επίπεδο πολιτισμού της ανθρωπότητας, και, πάνω απ’ όλα, το συσχετισμό των δυνάμεων ανάμεσα στο προλεταριάτο και την μπουρζουαζία. Συμφωνώντας με τους αναρχικούς ότι το κράτος, ακόμα και το εργατικό κράτος, είναι το τέκνο της ταξικής βαρβαρότητας και ότι η πραγματική ανθρώπινη ιστορία θα αρχίσει με την κατάργηση του κράτους, έχουμε ακόμα μπροστά μας ζωντανό το πρόβλημα: ποιος τρόπος και ποιες μέθοδες θα οδηγήσουν, τελικά, στην κατάργηση του κράτους; Η τελευταία εμπειρία αποδείχνει πάντως ότι δεν είναι οι μέθοδες του αναρχισμού.\nΟι ηγέτες της Ισπανικής Εργατικής Ομοσπονδίας (CNT), της μόνης σημαντικής αναρχικής οργάνωσης στον κόσμο, έγιναν, στην πιο κρίσιμη στιγμή, αστοί υπουργοί. Δικαιολόγησαν την ανοιχτή προδοσία τους της θεωρίας του αναρχισμού με την πίεση «των εξαιρετικών περιστάσεων». Αλλά και οι ηγέτες της γερμανικής σοσιαλδημοκρατίας δεν επικαλέσθηκαν, στον καιρό τους, την ίδια δικαιολογία; Φυσικά, ο εμφύλιος πόλεμος δεν είναι μια ειρηνική και συνηθισμένη, αλλά μια «εξαιρετική περίσταση». Ωστόσο, κάθε σοβαρή επαναστατική οργάνωση, προετοιμάζεται ακριβώς για τις «εξαιρετικές περιστάσεις». Η πείρα της Ισπανίας μας έδειξε για μια ακόμα φορά ότι μπορεί κανείς να «αποκηρύσσει» το κράτος σε φυλλάδια που εκδίδονται σε «κανονικές καταστάσεις» με την άδεια του αστικού κράτους, αλλά οι συνθήκες της επανάστασης δεν αφήνουν χώρο για «αποκήρυξη» του κράτους: αντίθετα, απαιτούν την κατάκτηση του κράτους. Δεν έχουμε την παραμικρή πρόθεση να μεμφθούμε τους αναρχικούς γιατί δεν κατέστρεψαν το κράτος με ένα απλό χτύπημα της πένας. Ένα επαναστατικό Κόμμα, ακόμα και μετά την κατάληψη της εξουσίας (για την οποία οι αναρχικοί ηγέτες ήταν ανίκανοι, παρόλο τον ηρωισμό των αναρχικών εργατών), δεν παίζει καθόλου έναν κυριαρχικό ρόλο στην κοινωνία. Αλλά μεμφόμαστε πολύ αυστηρά την αναρχική θεωρία, που, σε καιρό ειρήνης, φαινόταν πολύ κατάλληλη, αλλά που πρέπει να εγκαταλειφθεί αμέσως μόλις έρθουν οι «εξαιρετικές περιστάσεις» της… επανάστασης. Στα παλιά τα χρόνια υπήρχαν ορισμένοι στρατηγοί –και πιθανόν και τώρα– που θεωρούσαν ότι το πιο βλαβερό πράγμα για έναν στρατό ήταν ο πόλεμος. Δεν είναι καλύτεροι οι επαναστάτες εκείνοι που διαμαρτύρονται γιατί η επανάσταση καταστρέφει τη θεωρία τους.\nΟι μαρξιστές βρίσκονται σε πλήρη συμφωνία με τους αναρχικούς όσον αφορά τον τελικό σκοπό: τη διάλυση του κράτους. Οι μαρξιστές είναι «κρατιστές» μόνο στο βαθμό που κανείς δεν μπορεί να πετύχει τη διάλυση του κράτους απλά με το να το αγνοήσει. Η πείρα του σταλινισμού δεν αναιρεί τη διδασκαλία του Μαρξισμού, αλλά την επιβεβαιώνει από την ανάποδη. Η επαναστατική θεωρία που διδάσκει το προλεταριάτο να προσανατολίζεται σωστά στις καταστάσεις και να επωφελείται δραστήρια απ’ αυτές, δεν αποτελεί φυσικά μια αυτόματη εγγύηση της νίκης. Αλλά η νίκη είναι δυνατή μόνο με την εφαρμογή αυτής της θεωρίας. Επιπλέον, η νίκη δεν πρέπει να νοηθεί σαν ένα απλό γεγονός. Πρέπει να ειδωθεί στην προοπτική μιας ιστορικής εποχής. Το εργατικό κράτος –σε μια χαμηλότερη οικονομική βάση και περικυκλωμένο από τον ιμπεριαλισμό– μεταμορφώθηκε σε χωροφύλακα του σταλινισμού. Αλλά ο γνήσιος Μπολσεβικισμός ανάλαβε έναν αγώνα ζωής και θανάτου ενάντια στο χωροφύλακα. Για να διατηρηθεί ο σταλινισμός τώρα αναγκάζεται να διεξάγει έναν άμεσο εμφύλιο πόλεμο ενάντια στον Μπολσεβικισμό, κάτω από το όνομα του «τροτσκισμού», όχι μόνο μέσα στην ΕΣΣΔ, αλλά και στην Ισπανία. Το παλιό Μπολσεβίκικο Κόμμα πέθανε, αλλά ο Μπολσεβικισμός σηκώνει το κεφάλι του παντού.\nΤο να συμπεράνει κανείς ότι ο σταλινισμός βγαίνει από τον Μπολσεβικισμό ή από τον Μαρξισμό είναι, με ευρύτερη έννοια, το ίδιο σαν να συμπεραίνει ότι η αντεπανάσταση βγαίνει από την επανάσταση. Πάντοτε η φιλελεύθερη-συντηρητική και τελευταία η ρεφορμιστική σκέψη χαρακτηριζόταν από αυτό το κλισέ.\nΛόγω της ταξικής δομής της κοινωνίας, οι επαναστάσεις πάντοτε προκαλούσαν αντεπαναστάσεις. Αυτό δεν δείχνει, ρωτά ο γνωσιολόγος, ότι υπάρχει κάποια εσωτερική ατέλεια στην επαναστατική μέθοδο; Ωστόσο, ούτε οι φιλελεύθεροι ούτε οι ρεφορμιστές έχουν πετύχει μέχρι τώρα, να ανακαλύψουν μια πιο «οικονομική» μέθοδο. Αλλά αν δεν είναι εύκολο να ορθολογικοποιήσει κανείς το ζωντανό ιστορικό προτσές, δεν είναι καθόλου δύσκολο να δώσει μια ορθολογική ερμηνεία στην εναλλαγή των κυμάτων του και, έτσι, με την καθαρή λογική, να συμπεράνει ότι ο σταλινισμός προέρχεται από τον «κρατικό Σοσιαλισμό», ο Φασισμός από τον Μαρξισμό, η αντίδραση από την επανάσταση –με μια λέξη, η αντίθεση από την θέση. Σ’ αυτόν τον τομέα, όπως και σε πολλούς άλλους, η αναρχική σκέψη είναι αιχμάλωτη του φιλελεύθερου ορθολογισμού. Η πραγματική επαναστατική σκέψη δεν είναι δυνατή χωρίς τη διαλεκτική.\nΟι Πολιτικές «Αμαρτίες» του Μπολσεβικισμού σαν Πηγή του Σταλινισμού\nΤα επιχειρήματα των ορθολογιστών παίρνουν καμιά φορά, τουλάχιστο στην εξωτερική τους μορφή, έναν πιο συγκεκριμένο χαρακτήρα. Δεν εξάγουν το σταλινισμό από τον Μπολσεβικισμό συνολικά, αλλά από τα πολιτικά του σφάλματα.\nΟι Μπολσεβίκοι –σύμφωνα με τον Γκόρτερ, τον Πάνεκεκ, ορισμένους γερμανούς «Σπαρτακιστές» και άλλους– αντικατάστησαν τη δικτατορία του προλεταριάτου με τη δικτατορία του Κόμματος. Ο Στάλιν αντικατέστησε τη δικτατορία του Κόμματος με τη δικτατορία της γραφειοκρατίας. Οι Μπολσεβίκοι κατάστρεψαν όλα τα κόμματα εκτός από το δικό τους. Ο Στάλιν στραγγάλισε το Μπολσεβίκικο Κόμμα για τα συμφέροντα μιας βοναπαρτιστικής κλίκας. Οι Μπολσεβίκοι έκαναν συμβιβασμούς με την μπουρζουαζία. Ο Στάλιν έγινε σύμμαχος και υποστηρικτής της. Οι Μπολσεβίκοι αναγνώρισαν την αναγκαιότητα της συμμετοχής στα παλιά συνδικάτα και στο αστικό κοινοβούλιο. Ο Στάλιν έγινε φίλος με τη συνδικαλιστική γραφειοκρατία και την αστική δημοκρατία. Μπορεί κανείς να κάνει τέτοιες συγκρίσεις κατά βούληση. Αλλά, παρά τη φαινομενική αποτελεσματικότητά τους, αυτές είναι ολότελα κενές.\nΤο προλεταριάτο μπορεί να πάρει την εξουσία μόνο διαμέσου της πρωτοπορίας του. Η ίδια η ανάγκη για κρατική εξουσία απορρέει από το ανεπαρκές πολιτιστικό επίπεδο των μαζών και την ανομοιογένειά τους. Στην επαναστατική πρωτοπορία, την οργανωμένη σε ένα κόμμα, αποκρυσταλλώνεται η επιθυμία των μαζών να αποκτήσουν την ελευθερία τους. Χωρίς την εμπιστοσύνη της τάξης στην πρωτοπορία, χωρίς την υποστήριξη της πρωτοπορίας από την τάξη, δεν μπορείς να συζητάς για την κατάκτηση της εξουσίας. Μ’ αυτή την έννοια, η προλεταριακή επανάσταση και η δικτατορία είναι έργο ολόκληρης της τάξης, αλλά μόνο κάτω από την ηγεσία της πρωτοπορίας. Τα Σοβιέτ δεν είναι παρά η οργανωμένη μορφή του δεσμού ανάμεσα στην πρωτοπορία και την τάξη. Ένα επαναστατικό περιεχόμενο μπορεί να δοθεί σε αυτή τη μορφή μόνο από το Κόμμα. Αυτό αποδείχνεται τόσο από τη θετική εμπειρία της Οχτωβριανής Επανάστασης, όσο και από την αρνητική εμπειρία των άλλων χωρών (Γερμανία, Αυστρία και τελικά Ισπανία). Κανείς δεν έχει δείξει στην πράξη ούτε προσπάθησε να εξηγήσει με σαφήνεια στο χαρτί το πώς το προλεταριάτο μπορεί να πάρει την εξουσία δίχως την πολιτική ηγεσία του Κόμματος που ξέρει τι θέλει. Το γεγονός ότι το Κόμμα αυτό έχει υποτάξει πολιτικά τα Σοβιέτ στην ηγεσία του, έχει, αυτό καθεαυτό, καταργήσει το σοβιετικό σύστημα τόσο, όσο η κυριαρχία της συντηρητικής πλειοψηφίας έχει καταργήσει το βρετανικό κοινοβουλευτικό σύστημα.\nΌσο για την απαγόρευση των άλλων σοβιετικών κομμάτων, αυτό δεν βγήκε από κάποια «θεωρία» του Μπολσεβικισμού, αλλά ήταν ένα μέτρο άμυνας της δικτατορίας του προλεταριάτου σε μια καθυστερημένη και ερειπωμένη χώρα, περικυκλωμένη γύρω γύρω από εχθρούς. Για τους Μπολσεβίκους ήταν από την αρχή καθαρό ότι αυτό το μέτρο, που συμπληρώθηκε αργότερα με την απαγόρευση των φραξιών μέσα στο ίδιο το κυβερνητικό Κόμμα, σήμαινε έναν τεράστιο κίνδυνο. Ωστόσο, η ρίζα του κινδύνου δεν βρισκόταν στη θεωρία ή στην τακτική, αλλά στην υλική αδυναμία της δικτατορίας, στις δυσκολίες της εσωτερικής και διεθνούς της θέσης. Αν η επανάσταση θριάμβευε, έστω και μόνο στην Γερμανία, η ανάγκη της απαγόρευσης των άλλων σοβιετικών κομμάτων αμέσως θα εξαφανιζόταν. Είναι εντελώς αναμφισβήτητο ότι η κυριαρχία ενός και μόνο κόμματος χρησίμεψε σαν η νομική αφετηρία για το σταλινικό ολοκληρωτικό σύστημα. Αλλά η αιτία γι’ αυτήν την εξέλιξη δεν βρίσκεται ούτε στον Μπολσεβικισμό ούτε στην απαγόρευση των άλλων κομμάτων, σαν ένα προσωρινό πολεμικό μέτρο, αλλά στον αριθμό των ηττών του προλεταριάτου στην Ευρώπη και την Ασία.\nΤο ίδιο ισχύει και για την πάλη με τον αναρχισμό. Στην ηρωική εποχή της επανάστασης, οι Μπολσεβίκοι πήγαιναν χέρι χέρι με τους γνήσιους επαναστάτες αναρχικούς. Πολλοί απ’ αυτούς τραβήχτηκαν μέσα στις γραμμές του Κόμματος. Ο συγγραφέας αυτών των γραμμών συζήτησε με τον Λένιν περισσότερο από μια φορά τη δυνατότητα παραχώρησης στους αναρχικούς ορισμένων περιοχών, όπου, με τη συγκατάθεση του τοπικού πληθυσμού, θα μπορούσαν να κάνουν το ακρατικό πείραμά τους. Αλλά ο εμφύλιος πόλεμος, ο αποκλεισμός και η πείνα δεν άφησαν περιθώρια για τέτοια σχέδια. Και η εξέγερση της Κρονστάνδης; Μα η επαναστατική κυβέρνηση δεν μπορούσε φυσικά να «προσφέρει» στους επαναστατημένους ναύτες το φρούριο που προστάτευε την πρωτεύουσα μόνο και μόνο γιατί στην αντιδραστική ανταρσία των χωρικών—στρατιωτών πήραν μέρος λίγοι αμφίβολοι αναρχικοί. Μια συγκεκριμένη ιστορική ανάλυση των γεγονότων δεν αφήνει τον ελάχιστο χώρο για τους θρύλους, που βασίστηκαν πάνω στην άγνοια και το συναισθηματισμό, σ’ ότι αφορά την Κρονστάνδη, τον Μάχνο και άλλα επεισόδια της επανάστασης.\nΕδώ δεν μένει παρά το γεγονός ότι οι Μπολσεβίκοι από την αρχή χρησιμοποίησαν όχι μόνο την πειθώ, αλλά και τον εξαναγκασμό, και συχνά σε πολύ οξύ βαθμό. Είναι επίσης αναμφισβήτητο ότι αργότερα η γραφειοκρατία που αναπτύχθηκε από την επανάσταση μονοπώλησε το σύστημα των εξαναγκασμών στα δικά της τα χέρια.\nΚάθε στάδιο της εξέλιξης, ακόμα και ένα τέτοιο καταστροφικό στάδιο όπως η επανάσταση και η αντεπανάσταση, πηγάζει από το προηγούμενο στάδιο, είναι ριζωμένο σ’ αυτό και φέρνει μερικά από τα χαρακτηριστικά του. Οι Φιλελεύθεροι, κι εδώ περιλαβαίνονται και οι Γουέμπς, υποστήριζαν πάντα ότι η μπολσεβίκικη δικτατορία δεν αντιπροσώπευε παρά μια νέα έκδοση του Τσαρισμού. Κλείνουν τα μάτια τους μπροστά σε τέτοιες «λεπτομέρειες» όπως είναι η κατάργηση της μοναρχίας και των ευγενών, η παράδοση της γης στους αγρότες, η απαλλοτρίωση του κεφαλαίου, η εισαγωγή της σχεδιασμένης οικονομίας, η αθεϊστική εκπαίδευση, κλπ. Με τον ίδιο ακριβώς τρόπο, η αναρχοφιλελεύθερη σκέψη κλείνει τα μάτια της στο γεγονός ότι η Μπολσεβίκικη Επανάσταση, με όλες τις καταπιέσεις της, σήμαινε μια άνοδο των κοινωνικών σχέσεων προς το συμφέρον των μαζών, ενώ η άνοδος του σταλινικού θερμιδόρ συνοδεύει την αναμόρφωση της σοβιετικής κοινωνίας για το συμφέρον μιας προνομιούχας μειοψηφίας. Είναι καθαρό ότι στην ταύτιση του σταλινισμού με τον Μπολσεβικισμό δεν υπάρχει ίχνος σοσιαλιστικού κριτηρίου.\nΈνα από τα πιο σημαντικά χαρακτηριστικά του Μπολσεβικισμού υπήρξε η αυστηρή, η ακριβής και ακόμα οριστική στάση του μπροστά στα ζητήματα της θεωρίας. Οι πενήντα τέσσερεις τόμοι των έργων του Λένιν θα μείνουν για πάντα το πρότυπο μιας υπέρτατης θεωρητικής ευσυνειδησίας. Χωρίς τη θεμελιακή αυτή ποιότητα, ο Μπολσεβικισμός δεν θα εκπλήρωνε ποτέ τον ιστορικό του ρόλο. Από αυτή την άποψη, ο σταλινισμός, χοντροκομμένος, αμαθής και πέρα για πέρα εμπειρικός, είναι το διαμετρικά αντίθετό του.\nΗ Αντιπολίτευση, πάνω από δέκα χρόνια πριν, δήλωνε στο πρόγραμμά της:\n«Οι σταλινικοί στην πραγματικότητα αποτελούν σήμερα την πρωτοπορία των αναθεωρητών του Μαρξ και του Λένιν –ο Μπέρνσταϊν δεν τόλμησε να φθάσει ούτε στα μισά του δρόμου που διάνυσε ο Στάλιν αναθεωρώντας τον Μαρξ».\nΑυτό είναι απόλυτα αληθινό. Μόνο που πρέπει να προσθέσει κανείς ότι ο Μπέρνσταϊν πραγματικά αισθάνθηκε ορισμένες θεωρητικές ανάγκες: προσπάθησε ευσυνείδητα να εγκαθιδρύσει μια αντιστοιχία ανάμεσα στις ρεφορμιστικές πράξεις της σοσιαλδημοκρατίας και στο πρόγραμμά της.\nΗ σταλινική γραφειοκρατία, όμως, όχι μόνο δεν έχει τίποτε το κοινό με το Μαρξισμό, αλλά και είναι γενικά ξένη σε οποιαδήποτε θεωρία ή σύστημα. Η «ιδεολογία» της είναι βαθιά διαποτισμένη από έναν αστυνομικό υποκειμενισμό, η πράξη της είναι ο εμπειρισμός της ωμής βίας. Πιστή στα ουσιώδη συμφέροντά της, η κάστα των σφετεριστών είναι εχθρική σε κάθε θεωρία: δεν μπορεί να δώσει μια εξήγηση του κοινωνικού της ρόλου ούτε στον εαυτό της ούτε σε κανέναν άλλο. Ο Στάλιν αναθεωρεί τον Μαρξ και τον Λένιν όχι με τη θεωρητική πένα, αλλά με το τακούνι της Γκε Πε Ου.\nΤα παράπονα για την «ανηθικότητα» του Μπολσεβικισμού ακούγονται ιδιαίτερα από εκείνες τις καυχησιάρικες μηδαμινότητες που οι φτηνές τους μάσκες ξεσκίστηκαν από τον Μπολσεβικισμό. Στους μικροαστικούς, διανοουμενίστικους, δημοκρατικούς, «σοσιαλιστικούς», φιλολογικούς, κοινοβουλευτικούς και άλλους κύκλους, υπερισχύουν οι συμβατικές αξίες ή μια συμβατική γλώσσα για να καλύψει την έλλειψη αξιών. Αυτή η μεγάλη και παρδαλή κοινωνία της αμοιβαίας προστασίας –«ζήσε και άφησε να ζήσουν»– δεν μπορεί να υποφέρει την επαφή του μαρξιστικού νυστεριού στο ευαίσθητο δέρμα της. Οι θεωρητικολόγοι, οι συγγραφείς και οι ηθικoλόγοι, ταλαντευόμενοι ανάμεσα σε διαφορετικά στρατόπεδα, σκέπτονταν και συνεχίζουν να σκέπτονται ότι οι Μπολσεβίκοι κακόβουλα διογκώνουν τις διαφορές, είναι ανίκανοι για «πιστή» συνεργασία και, με τις «μηχανορραφίες» τους, διασπούν την ενότητα του εργατικού κινήματος. Επιπλέον, ο ευαίσθητος και ευερέθιστος κεντριστής, πάντοτε σκέπτεται ότι οι μπολσεβίκοι τον «συκοφαντούν» –απλά επειδή του φέρνουν μέχρι το τέλος τις μισοαναπτυγμένες σκέψεις του: ο ίδιος δεν είναι ποτέ ικανός γι’ αυτό. Αλλά το γεγονός παραμένει ότι μόνο με κείνη την πολύτιμη ποιότητα, με μια ασυμβίβαστη στάση μπροστά σε όλα τα τρεναρίσματα και τις υπεκφυγές, μπορεί να εκπαιδευτεί ένα επαναστατικό κόμμα που δεν θα αιφνιδιαστεί από τις «εξαιρετικές περιστάσεις».\nΟι ηθικές ιδιότητες κάθε κόμματος πηγάζουν, σε τελευταία ανάλυση, από τα ιστορικά συμφέροντα που αντιπροσωπεύει. Οι ηθικές ιδιότητες του Μπολσεβικισμού, η αυταπάρνηση, η ανιδιοτέλεια, η τόλμη και η περιφρόνηση για κάθε είδους φτιασίδωμα και εξαπάτηση –οι υπέρτατες ιδιότητες της ανθρώπινης φύσης!– απορρέουν από την επαναστατική αδιαλλαξία στην υπηρεσία των καταπιεσμένων. Η σταλινική γραφειοκρατία, και σ’ αυτό τον τομέα, αντιγράφει τις λέξεις και επαναλαμβάνει τις χειρονομίες του Μπολσεβικισμού. Αλλά όταν η «αδιαλλαξία» και η «ακαμψία» εφαρμόζονται από την αστυνομική μηχανή στην υπηρεσία μιας προνομιούχας μειοψηφίας, γίνονται μια πηγή εξαχρείωσης και γκαγκστερισμού. Μόνο περιφρόνηση μπορεί να αισθανθεί κανείς για όλους αυτούς τους κυρίους που ταυτίζουν τον επαναστατικό ηρωισμό των Μπολσεβίκων με το γραφειοκρατικό κυνισμό των θερμιδοριανών.\nΑκόμα και τώρα, παρ’ όλα τα δραματικά γεγονότα της τελευταίας περιόδου, ο μέσος φιλισταίος προτιμά να πιστεύει ότι η πάλη ανάμεσα στον Μπολσεβικισμό («Τροτσκισμό») και το σταλινισμό αφορά μια σύγκρουση προσωπικών φιλοδοξιών, ή, στην καλύτερη περίπτωση, μια διαμάχη ανάμεσα σε δυο «αποχρώσεις» του Μπολσεβικισμού. Η πιο ωμή έκφραση αυτής της άποψης δόθηκε από τον Νόρμαν Τόμας, ηγέτη του Αμερικανικού Σοσιαλιστικού Κόμματος: «Δεν υπάρχει λόγος να πιστεύουμε, έγραφε («Σοσιαλιστική Επιθεώρηση», Σεπτέμβρης 1937, σελ. 6), ότι αν είχε κερδίσει (!) ο Τρότσκι αντί του Στάλιν, θα έμπαινε ένα τέλος στη ραδιουργία, στις δολοπλοκίες και στη βασιλεία του φόβου στην Ρωσία».\nΚαι αυτός ο άνθρωπος θεωρεί τον εαυτό του… Μαρξιστή. Θα είχε κανείς εξίσου δίκιο να πει: «Δεν υπάρχει λόγος να πιστεύουμε ότι αν αντί του Πάπα Πίου του 11ου, την Αγία Έδρα την κατείχε ο Νόρμαν ο 1ος, η καθολική εκκλησία θα μετατρεπόταν σε ένα προπύργιο του σοσιαλισμού». Ο Τόμας δεν καταλαβαίνει ότι δεν είναι ζήτημα διαμάχης ανάμεσα στον Στάλιν και τον Τρότσκι, αλλά ζήτημα ανταγωνισμού ανάμεσα στη γραφειοκρατία και το προλεταριάτο. Σίγουρα, το κυβερνητικό στρώμα της ΕΣΣΔ αναγκάζεται ακόμα και τώρα να προσαρμόζεται στην κληρονομιά της επανάστασης που δεν έχει ακόμη εξολοκλήρου λικβινταριστεί, ενώ την ίδια στιγμή ετοιμάζει με τον άμεσο εμφύλιο πόλεμο (αιματηρές «εκκαθαρίσεις» –μαζική εξόντωση των δυσαρεστημένων) μια αλλαγή στο κοινωνικό καθεστώς. Αλλά στην Ισπανία, η σταλινική κλίκα ήδη ενεργεί ανοιχτά σαν το προπύργιο της μπουρζουαζίας ενάντια στο σοσιαλισμό.\nΗ πάλη ενάντια στη βοναπαρτιστική γραφειοκρατία μετατρέπεται μπροστά στα μάτια μας σε ταξική πάλη: δυο κόσμοι, δυο προγράμματα, δυο ηθικές. Αν ο Τόμας νομίζει πως η νίκη του σοσιαλιστικού προλεταριάτου πάνω στην ανήθικη κάστα των καταπιεστών δεν θα αναγεννήσει το σοβιετικό καθεστώς πολιτικά και ηθικά, μ’ αυτό αποδείχνει μονάχα ότι παρ’ όλες τις επιφυλάξεις, τις υπεκφυγές και τους ευσεβείς στεναγμούς του, είναι πολύ πιο κοντά στη σταλινική γραφειοκρατία παρά στους εργάτες. Όπως όλοι οι άλλοι που ξεσκεπάζουν την μπολσεβίκικη «ανηθικότητα», ο Τόμας απλά δεν έχει φτάσει στο επίπεδο της επαναστατικής ηθικής.\nΟι Παραδόσεις του Μπολσεβικισμού και η Τέταρτη Διεθνής\nΟι «αριστεροί» που προσπάθησαν να παραλείψουν τον Μπολσεβικισμό στην «επιστροφή» τους στο Μαρξισμό, περιορίζονται, γενικά, σε μεμονωμένες πανάκειες: μποϊκοτάρισμα των παλιών συνδικάτων, μποϊκοτάρισμα του κοινοβουλίου, δημιουργία «γνήσιων» Σοβιέτ. Όλα αυτά μπορούσαν να φαίνονται εξαιρετικά βαθιά στη φωτιά των πρώτων μεταπολεμικών ημερών. Αλλά τώρα, στο φως της πολύ πρόσφατης εμπειρίας, τέτοιες «παιδικές αρρώστιες» δεν έχουν πια ούτε καν το ενδιαφέρον του αξιοπερίεργου. Οι ολλανδοί Γκόρτερ και Πάνεκεκ, οι γερμανοί «Σπαρτακιστές», οι ιταλοί Μπορντιγκιστές, όλοι δείξανε την ανεξαρτησία τους από τον Μπολσεβικισμό μόνο παραφουσκώνοντας τεχνητά ένα από τα χαρακτηριστικά του και αντιτάσσοντάς το στα υπόλοιπα. Αλλά τίποτε δεν έχει μείνει είτε στην πράξη είτε στη θεωρία των «Αριστερών» αυτών τάσεων: μια έμμεση αλλά σημαντική απόδειξη ότι ο Μπολσεβικισμός είναι η μόνη δυνατή μορφή του Μαρξισμού σ’ αυτή την εποχή.\nΤο Μπολσεβίκικο Κόμμα συνδύασε στην πράξη το πιο υψηλό επαναστατικό θάρρος και τον πολιτικό ρεαλισμό. Εγκαθίδρυσε για πρώτη φορά την αντιστοιχία ανάμεσα στην πρωτοπορία και την τάξη, που μόνη της είναι αδύνατο να εξασφαλίσει τη νίκη. Απόδειξε με την πείρα ότι η συμμαχία ανάμεσα στο προλεταριάτο και τις καταπιεσμένες αγροτικές μάζες και τους μικροαστούς της πόλης είναι δυνατή μόνο μέσα από την πολιτική συντριβή των παραδοσιακών μικροαστικών κομμάτων. Το Μπολσεβίκικο Κόμμα έδειξε σ’ ολόκληρο τον κόσμο το πώς διεξάγεται η ένοπλη εξέγερση και η κατάληψη της εξουσίας. Εκείνοι που προτείνουν την αφαίρεση των Σοβιέτ από την κομματική δικτατορία, πρέπει να καταλάβουν ότι μόνο χάρη στην μπολσεβίκικη ηγεσία έγιναν τα Σοβιέτ ικανά να ξεκολλήσουν από τη λάσπη του ρεφορμισμού και να υψωθούν σε κρατική μορφή του προλεταριάτου. Το Μπολσεβίκικο Κόμμα κατόρθωσε στον εμφύλιο πόλεμο το σωστό συνδυασμό της στρατιωτικής τέχνης και της μαρξιστικής πολιτικής. Ακόμα κι αν η σταλινική γραφειοκρατία κατορθώσει να καταστρέψει τα οικονομικά θεμέλια της νέας κοινωνίας, η πείρα της σχεδιασμένης οικονομίας κάτω από την ηγεσία του Μπολσεβίκικου Κόμματος θα περάσει στην Ιστορία για πάντα σαν ένα από τα μεγαλύτερα διδάγματα της ανθρωπότητας. Αυτό, μόνο από τους σεχταριστές μπορεί να αγνοηθεί, που, προσβλημένοι από τα χτυπήματα που έχουν δεχτεί, στρέφουν την πλάτη τους στην πορεία της Ιστορίας.\nΑλλά δεν είναι μόνο αυτό: το Μπολσεβίκικο Κόμμα στάθηκε ικανό να κατευθύνει την μεγαλειώδη «πρακτική» δουλειά του μόνο γιατί φωτίζονταν όλα του τα βήματα από τη θεωρία. Ο Μπολσεβικισμός δεν δημιούργησε αυτή τη θεωρία: του την πρόσφερε ο Μαρξισμός. Αλλά ο Μαρξισμός είναι η θεωρία της κίνησης, κι όχι της στασιμότητας. Μόνο γεγονότα τρομακτικής ιστορικής κλίμακας μπορούν να εμπλουτίσουν την ίδια τη θεωρία. Ο Μπολσεβικισμός έκανε μια ανεκτίμητη συνεισφορά στο Μαρξισμό, με τις αναλύσεις του για την ιμπεριαλιστική εποχή σαν μια εποχή των πολέμων και των επαναστάσεων, για την αστική δημοκρατία στην εποχή της παρακμής του καπιταλισμού, για τη σχέση που υπάρχει ανάμεσα στην γενική απεργία και την εξέγερση, για το ρόλο του Κόμματος, των Σοβιέτ και των συνδικάτων στην περίοδο της προλεταριακής επανάστασης, με την θεωρία του τού σοβιετικού κράτους, της μεταβατικής οικονομίας, του φασισμού και του βοναπαρτισμού στην εποχή της καπιταλιστικής παρακμής και, τέλος, με την ανάλυσή του τού εκφυλισμού του ίδιου του Μπολσεβίκικου Κόμματος και του σοβιετικού κράτους.\nΟ εκφυλισμός της Κομμουνιστικής Διεθνούς εκφράζεται πιο ωμά από το γεγονός ότι έπεσε στο θεωρητικό επίπεδο της Δεύτερης Διεθνούς. Όλες οι ποικιλίες των ενδιάμεσων ομάδων (Ανεξάρτητο Εργατικό Κόμμα Μεγάλης Βρετανίας, ΠΟΥΜ και οι όμοιοί τους) προσαρμόζουν κάθε βδομάδα και νέα σκόρπια αποσπάσματα του Μαρξ και του Λένιν στις τρέχουσες ανάγκες τους. Οι εργάτες δεν μπορούν να μάθουν τίποτε απ’ αυτούς τους ανθρώπους.\nΜόνο οι ιδρυτές της Τέταρτης Διεθνούς, που έχουν κάνει κτήμα τους ολόκληρη την παράδοση του Μαρξ και του Λένιν, κρατούν μια σοβαρή θέση απέναντι στη θεωρία. Οι φιλισταίοι κοροϊδεύουν, ίσως, που είκοσι χρόνια μετά την Οκτωβριανή νίκη, οι επαναστάτες πάλι σύρθηκαν πίσω στην απλή προπαγανδιστική προπαρασκευή. Οι μεγάλοι καπιταλιστές είναι, σ’ αυτό το ζήτημα, όπως και σε πολλά άλλα, πολύ πιο διεισδυτικοί από τους μικροαστούς, που φαντάζονται τον εαυτό τους «σοσιαλιστή» ή «κομμουνιστή». Δεν είναι τυχαίο που το θέμα Τέταρτη Διεθνής δεν λείπει από τις στήλες του παγκόσμιου Τύπου. Η φλέγουσα ιστορική ανάγκη για επαναστατική ηγεσία υπόσχεται στην Τέταρτη Διεθνή έναν εξαιρετικά γοργό ρυθμό ανάπτυξης. Η μεγαλύτερη εγγύηση της παραπέρα επιτυχίας της βρίσκεται στο γεγονός ότι δεν εμφανίστηκε έξω από τον μεγάλο αυτό ιστορικό δρόμο, αλλά έχει αναπτυχθεί οργανικά από τον Μπολσεβικισμό.\nPrevious Ένα τραγούδι για τον Τρότσκι\nNext Μπορεί μια αντεπανάσταση ή μια επανάσταση να προγραμματιστεί; (του Λέον Τρότσκι)\nΕθνικισμός και οικονομική ζωή (του Λέον Τρότσκι)\nΟι δίδυμοι αστέρες: Χίτλερ-Στάλιν (του Λέον Τρότσκι, 1939)


Big Brother: Η αποχώρηση της Αφροδίτης αλλάζει τις ισορροπίες | Newsbomb Cyprus\n17 Οκτωβρίου 2020 22:10\nBig Brother: Η αποχώρηση της Αφροδίτης αλλάζει τις ισορροπίες\nBig Brother: Η Αφροδίτη Γεροκωνσταντή ήταν η τελευταία παίκτρια που αποχώρησε από το γνωστό reality, με τις ισορροπίες στο σπίτι να αλλάζουν.\nΈνα ακόμα LIVE του Big Brother γεμάτο εντάσεις και ανατροπές προβλήθηκε την Παρασκευή (17/10). Όπως συνηθίζεται, στο φινάλε κάθε εβδομάδας, έγινε και η αποχώρηση ενός ακόμα παίκτη του ριάλιτι του ΣΚΑΪ.\nΑυτή τη φορά, εκτός παιχνιδιού βρέθηκε η Αφροδίτη Γεροκωνσταντή που δεν κατάφερε να πείσει το κοινό να την ψηφίσει για να παραμείνει μέσα στο σπίτι.\nΗ παίκτρια που αποχώρησε από το Big Brother ήταν μια από αυτές που είχαν τραβήξει τα βλέμματα και είχαν προκαλέσει συζητήσεις με τη συμπεριφορά τους μέσα στο παιχνίδι.\nΠότε με το πως επέλεγε να κυκλοφορήσει στο σπίτι και πότε με όσα έλεγε με τους υπόλοιπους συμπαίκτες της. Ειδικότερα για το τελευταίο θέμα, έγινε μεγάλη κουβέντα και μάλιστα η ίδια και η Σοφία Δανέζη την προηγούμενη εβδομάδα είχαν τιμωρηθεί από τον Big Brother.\nΗ ίδια, κατά την αποχώρησή της, στις δηλώσεις που έκανε σχολίασε πως δεν την ενδιαφέρει τι θα σχολιάσουν οι υπόλοιποι παίκτες στο σπίτι ή οι τηλεθεατές, αλλά το πως αισθάνεται η ίδια.\nΣε κάθε περίπτωση, η αποχώρηση της Αφροδίτης από το Big Brother δεδομένα αλλάζει τις ισορροπίες μέσα στο παιχνίδι. Οι δυο παρέες που έχουν δημιουργηθεί, κατά άλλους «κλίκες», πλέον πλησιάζουν πιο πολύ η μια την άλλη σε ό,τι αφορά τον αριθμό των παικτών και οι επόμενες ψηφοφορίες θα έχουν μεγάλο ενδιαφέρον.\nΠέρα από αυτό, κατά τη διάρκεια της παρουσίας της στο Big Brother η Αφροδίτη ήταν αρκετά επιδραστική παίκτρια, επηρεάζοντας αρκετούς συμπαίκτες της. Συνεπώς, από την Παρασκευή κι έπειτα αναμένεται να δούμε τι συμπεριφορά θα έχουν και οι υπόλοιποι παίκτες μέσα στο σπίτι κι αν κάποιοι θα αλλάξουν τακτική με τη μια ομάδα να χάνει ένα από τα «δυνατά» μέλη της.\nΕκτός, βέβαια, από την αποχώρηση της Αφροδίτης στο LIVE της Παρασκευής προβλήθηκαν και κάποια πλάνα που δεν είχε δει το τηλεοπτικό κοινό. Πλάνα που δεν είχαν «παίξει» ούτε στο Live Streaming που προβάλλεται στο διαδίκτυο πλέον, ούτε και σε κάποιο από τα επεισόδια μέσα στην εβδομάδα.\nΕπίσης, συγκινητική ήταν η στιγμή που η Ραΐσα συνάντησε τη μητέρα της. Η παίκτρια του Big Brother από την Αλβανία ήταν αυτή που παρουσίασε το time line της ζωής της στο τελευταίο LIVE και εξιστόρησε την πορεία της, για να πάρει την ανταμοιβή της συνάντησης με το αγαπημένο της πρόσωπο…


Παντοφλακια Robeez Speed Nuts 731240 Γκρι/γαλαζιο (eu:30/31) - Αγορι-υποδηση-παντοφλακια (PL1.152049969)\nΑρχική > Βρεφικά - Παιδικά > Υπόδηση για αγόρια > ΠΑΝΤΟΦΛΑΚΙΑ ROBEEZ SPEED NUTS 731240 ΓΚΡΙ/ΓΑΛΑΖΙΟ (EU:30/31)\nΠΑΝΤΟΦΛΑΚΙΑ ROBEEZ SPEED NUTS 731240 ΓΚΡΙ/ΓΑΛΑΖΙΟ (EU:30/31) (PL1.152049969)\nΠΑΝΤΟΦΛΑΚΙΑ ROBEEZ SPEED NUTS 731240 ΓΚΡΙ/ΓΑΛΑΖΙΟ (EU:30/31) PL1.152049969 PL1.152049969 ROBEEZ ROBEEZ ΑΓΟΡΙ-ΥΠΟΔΗΣΗ-ΠΑΝΤΟΦΛΑΚΙΑ Κατηγορία: ΑΓΟΡΙ-ΥΠΟΔΗΣΗ-ΠΑΝΤΟΦΛΑΚΙΑ •ROBEEZ στην κατηγορία ΑΓΟΡΙ-ΥΠΟΔΗΣΗ-ΠΑΝΤΟΦΛΑΚΙΑ Το τέλειο δώρο για τα παιδιά που αγαπάτε... Παπουτσάκια βρεφικά με μαλακό πάτο, από την εταιρία Robeez. Για να μπουσουλάει ελεύθερα! Θέλετε ένα τοσοδούλικο παπουτσάκι να "χαζέυετε" όσο προσμένετε τον ερχομό του μικρού σας? Επιζητούν οι γιαγιάδες και οι παππούδες να χαϊδεύουν τα ποδαράκια του νεογέννητου? Κάντε το με στυλ και άποψη λοιπόν!! Επιλέξαμε και σας παρουσιάζουμε τα υπέροχα αυτά παπουτσάκια της Robeez σε φανταστικά σχέδια και χρώματα. Κατάλληλα για την περίοδο μπουσουλήματος και των πρώτων προσπαθειών των μικρών σας εξερευνητών για να σταθεί μόνο του. Του επιτρέπουν να νιώσει ελεύθερα τα ποδαράκια του, σαν να μην φοράει τίποτα, χάρη στον πολύ μαλακό δερμάτινο πάτο που διαθέτουν. Το ένα παπουτσάκι συμπληρώνει το άλλο! Το κάθε παπούτσι έχει να του διηγηθεί μια διαφορετική ιστορία κάθε φορά που θα τα φορά, εξάπτοντας έτσι την φαντασία του και τις αισθήσεις του. Τον βοηθάει να έχει μια σωστή ανάπτυξη. Γιατί όμως να επιλέξετε τα παπουτσάκια Robeez? • Είναι Flexy υποδήματα, λυγίζουν με κάθε του βήμα.• Προσφέρουν καλή ισορροπία και απεριόριστη ανάπτυξη• ενώ παράλληλα προστατεύουν τα ποδαράκια από τυχόν ατυχηματάκια μέσα στον χώρο που περνά τον περισσότερο χρόνο του εξερευνώντας.• Προσφέρουν άνεση και ελευθερία κινήσεων.• Διαθέτουν πολύ μαλακή σόλα.• Προσδίδουν στυλ, με αυτά τα υπέροχα σχέδια.• Έρχεται σε υπέροχη συσκευασία - Ιδανικό και για δώρο!! Company Info Ήταν το 1994 όταν η Sandra Wilson, μια νεαρή σύζυγος και μητέρα, αποφάσισε να μειώσει τις ώρες εργασίας της από τη αεροπορική εταιρεία που την απασχολούσε. Η επιθυμία της στο να περνάει περισσότερο χρόνο με τον τότε 18 μηνών γιο της Ρόμπερτ, η Σάντρα το είδε αυτό ως μια ευκαιρία στο να ξεκινήσει τη δική αυτοαπασχόληση από το σπίτι της. Της ήρθε έμπνευση, μόλις κοίταξε προς τα μικροσκοπικά πόδια του γιου της. Έθεσε ως στόχο να κατασκευάσει ένα ζευγάρι πολύχρωμα, με μαλακή σόλα δερμάτινα παπούτσια για τον μικρό Robert. Ήταν στην ευχάριστη θέση να ανακαλύψει ότι τα παπούτσια αυτά φάνηκε να βελτίωσαν την ισορροπία του γιου της, χάρη στα μαλακά πέλματα που του επέτρεπαν να "αισθάνεται" το πάτωμα ενώ προσπαθούσε να κάνει τα πρώτα του βήματα. Αποφάσισε να ονομάσει τα παπούτσια αυτά βασισμένη στο όνομα του γιού της και έτσι γεννήθηκε η "Robeez". Σήμερα, η Robeez έχει αναγνωριστεί ως ο μεγαλύτερος κατασκευαστής στον κόσμο της μαλακής σόλας στα δερμάτινα υποδήματα για νεογέννητα έως και τεσσάρων ετών. Η εταιρία απασχολεί τώρα περίπου 400 υπαλλήλους και διανέμει παπούτσια σε πάνω από 4.500 καταστήματα σε χώρες σε όλη τη Βόρεια Αμερική, την Ευρώπη, την Αυστραλία και σε τμήματα της Ασίας. Τον Σεπτέμβριο του 2006, η Robeez εξαγοράστηκε από την Stride Rite Corporation.• Είδος>Σοσονάκια μωρού• Υλικό κατασκευής>Δέρμα• Σύνθεση>• Λοιπά χαρακτηριστικά>• Profile>• Προτεινόμενα αθλήματα>• Θερμοκρασία πλύσης>Πλύσιμο στο χέρι• Τεχνολογία κατασκευής>• Χρώμα>Γκρι - Γαλάζιο• Νούμερο παπουτσιού>• >• >• Βαθμολογία>• Ταξινόμηση>• Θέση Ταξινόμησης>• > Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700. Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΠΑΝΤΟΦΛΑΚΙΑ ROBEEZ SPEED NUTS 731240 ΓΚΡΙ/ΓΑΛΑΖΙΟ (EU:30/31)


Διαδρομή 7: Δρυοπίδα-Επισκοπή\nΗ διαδρομή Δρυοπίδα-Επισκοπή επιτρέπει τη σύνδεση των δύο πεζοπορικών πόλων της Κύθνου, ενώ παράλληλα προσφέρει την ευκαιρία παραμονής σε μια από τις ωραιότερες παραλίες του νησιού.\nΗ πορεία ξεκινά από τη δυτική είσοδο της Δρυοπίδας, όπως όλες οι διαδρομές που συγκλίνουν εδώ. Κατεβαίνουμε με δρομάκι σε ρεματιά και σύντομα συναντάμε το ξεκίνημα του πολύ καλού παλιού μονοπατιού προς την Επισκοπή. Λίγο ανηφορικό στην αρχή, μετά οριζόντιο, το μονοπάτι διατρέχει μια ανοιχτή πλαγιά και φτάνει σε μεγάλο πλάτωμα.\nΕίτε από το χωματόδρομο, είτε από ένα ακόμα σωζώμενο τμήμα του μονοπατιού, ξεκινάμε την μεγάλη κατάβαση προς την Επισκοπή. Μπαίνουμε στο χωματόδρομο, τέμνουμε τον κεντρικό άσφαλτο και κατεβαίνουμε στο νότιο άκρο της μεγάλης παραλίας της Επισκοπής. Εδώ γίνεται και η σύνδεση με τη Διαδρομή 6.


((i)) Παρεμβάσεις αλληλεγγύης στις μαθητικές καταλήψεις σε Νέα Ιωνία και Νέα Φιλαδέλφεια\n11/10/2020 3:09 μμ.\nHacktivism / Τεχνοπολιτική Εκπαίδευση Καταλήψεις - Αυτοδιαχειριζόμενοι Χώροι Κοινωνική αλληλεγγύη / Απαλλοτριώσεις Κοινωνική ανυπακοή / Αντιστάσεις\nΗ πρακτική της κατάληψης έχει μεγάλη ιστορία και αποτελεί εργαλείο των από τα κάτω ανά τους αιώνες. Καταλήψεις γίνονταν και γίνονται ως συγκρουσιακή πρακτική από μαθητές στα σχολεία, από εργάτες και εργάτριες στα εργοστάσια και άλλους χώρους δουλειάς, ως αλληλεγγύη σε κάποιον αγώνα ή ως μέσω πίεσης για κάποια διεκδίκηση, από αναρχικές/ους για να στεγάσουν τις δομές και τα μέσα εναντίωσης στο υπάρχον.\nΌπως κάθε κατάληψη έτσι και το κύμα μαθητικών καταλήψεων βρήκε μπροστά του πολλά εμπόδια. Βρήκε απέναντι του την κρατική καταστολή με συλλήψεις, απόπειρες εκφοβισμού μέσω των απουσιών, την προσπάθεια καθολικής εφαρμογής της τηλεεκπαίδευσης, αλλά και απόπειρες βίαιων εκκενώσεων από αντιδραστικούς γονείς. Σαν να μην έφταναν όλα αυτά τα κόμματα της αριστεράς για ακόμη μια φορά επιχείρησαν να καπελώσουν τον αγώνα και να τον εκτρέψουν σε θεσμική κατεύθυνση και με σκοπό την στρατολόγηση νέων μελών.\nΠαρόλα αυτά, οι μαθήτριες και οι μαθητές έδειξαν αξιοσημείωτη αντοχή και αποφασιστικότητα συγκρούστηκαν με τους μπάτσους, με τους αντιδραστικούς γονείς, συντονίστηκαν μεταξύ τους, έσπασαν την παθητικότητα.\nΑπέναντι σε ένα εξουσιαστικό εκπαιδευτικό σύστημα που προτάσσει την πατριαρχία, τον ανταγωνισμό, την ιεραρχία, την εθνική ιδεολογία, που γαλουχεί τα θρησκευτικά δόγματα και την υποταγή στεκόμαστε αλληλέγγυοι στις μαθητικές καταλήψεις.\nεκπαίδευση Μαθητικές καταλήψεις Νέα Ιωνία Νέα Φιλαδέλφεια


Τα κουρέλια τραγουδάμε ... ακόμα: Τούρκοι κεμαλικοί vs Έλληνες σαμαρικοί.\nΤούρκοι κεμαλικοί vs Έλληνες σαμαρικοί.\nΤις έντονες αντιδράσεις της Αντιπολίτευσης έχουν προκαλέσει οι απόψεις του υπουργού Παιδείας για τη Γενοκτονία των Ποντίων.\nΣυγκεκριμένα από την Αξιωματική Αντιπολίτευση διαμαρτυρήθηκαν έντονα οι τρεις από τους τέσσερις συνυποψήφιους αρχηγούς της Ν.Δ. δηλαδή ο Βαγγέλης Μεϊμαράκης, ο Άδωνης Γεωργιάδης και ο Απόστολος Τζιτζικώστας. Αντίθετα ο Κυριάκος Μητσοτάκης δεν εκλέγεται αρχηγός της Ν.Δ. ούτε με σφαίρες.\nΑκόμα πιο σύσσωμο το Πασόκ ζήτησε την παρέμβαση του πρωθυπουργού για τις δηλώσεις του Νίκου Φίλη τονίζοντας ότι το Πασόκ είναι εδώ ενωμένο δυνατό.\nΑπό την άλλη ο πρωθυπουργός σκέφτεται σοβαρά τη διεξαγωγή δημοψηφίσματος σχετικά με το συγκεκριμένο θέμα για το οποίο όμως δεν έχει βρει ακόμα το κατάλληλο ερώτημα. Το οποίο πρέπει να είναι σαφώς διατυπωμένο ώστε να μην ξαναμπερδευτεί ο ελληνικός λαός και ξαναψηφίσει ΟΧΙ.\nΗπιότερη ήταν η αντίδραση των ΑΝΕΛ, ας όψεται η συγκυβέρνηση, οι οποίοι αρκέστηκαν να ξεκαθαρίσουν ότι δεν υιοθετούν τις συγκεκριμένες δηλώσεις του Νίκου Φίλη ενώ όλες τις υπόλοιπες τις υιοθετούν.\nΤέλος σαράντα πέντε βουλευτές της Ν.Δ. συνυπέγραψαν κοινή δήλωση διαμαρτυρίας κατηγορώντας τον Νίκο Φίλη ότι υιοθετεί τις θέσεις των Τούρκων κεμαλιστών και όχι των Ελλήνων σαμαρικών. Μάλιστα για να δηλώσουν το μέγεθος της αγανάκτησης τους κατέληξαν στη δήλωση τους ότι σε λίγο οι Συριζαίοι θα μας πουν ότι η γη γυρίζει.\nΚαι αν γυρίζει;\nΕτικέτες Γενοκτονία, Φίλης


Πραγματοποιήθηκε η Ευρωπαϊκή Γιορτή Μουσικής για πρώτη φορά στην Λευκάδα - aromalefkadas - Ενημερωτική ιστοσελίδα της Λευκάδας\nHome›ΕΠΙ ΠΑΝΤΟΣ ΕΠΙΣΤΗΤΟΥ›Πραγματοποιήθηκε η Ευρωπαϊκή Γιορτή Μουσικής για πρώτη φορά στην Λευκάδα\nΠραγματοποιήθηκε χτες στις 21/6/18 η Ευρωπαϊκή Γιορτή της Μουσικής για πρώτη φορά στην Λευκάδα\n/ 18 Φεβρουαρίου 2019 / 1\n23 Ιουνίου 2018 at 09:13 — Απάντηση\nΣυγχαρητηρια για την υπευθυνη και τους συμμετεχοντες.\nΟντως ειναι μια ξεχωριστη μουσικη βραδυα καθε χρονο,σ ολη την Ευρωπη.\nΑλλα.. για να μαθαινουν καποιοι καλοπροαιρετοι μουσικοι αλλα να το μαθαινουν!!\nΗ 21 Ιουνιου καθιερωθηκε στην Λευκαδα να γιορταζεται καποια χρονια γυρω στο 2000(ας μη πουμε ακριβως)\nΚι εγω σαν μεγαλυτερη θυμαμαι πολλα συνολα απο Ιονια,Λευκαδα κι αλλα μερη της μεσογειου(Μαλτα) π.χ.να κανουν συναυλιες τριημερες.\nΚι οχι σε καμια αυλη του μουσειου αλλα στο κηποθεατρο Αγγελος Σικελιανος\nΕτσι για να μαθαινουμε.\nO Δρίτσας έκλεισε τη θάλασσα στο Σκορπιό για χάρη του κροίσου Ριμπολόβλεφ\n/ 5 Οκτωβρίου 2015 / 1


Ο ενισχυτής VHF/UHF "EasyF" 1out και ο VHF/UHF "EasyF" 3out είναι πλέον διαθέσιμοι μέσα από το B2B χονδρικής της EDISION σε πολύ ελκυστικές τιμές για τους τεχνικούς. Οι ενισχυτές διαθέτουν μια είσοδο [VHF 46 - 68, 139 - 400 και UHF 470 - 862, 470 - 790 (LTE ON)] και αντίστοιχα 1 έξοδο ή 3 εξόδους. Διαθέτουν 4G-LTE φίλτρο με διακόπτη ON/OFF και έξοδο DC...\nΟ ενισχυτής VHF/UHF "EasyF" 1out και ο VHF/UHF "EasyF" 3out είναι πλέον διαθέσιμοι μέσα από το B2B χονδρικής της EDISION σε πολύ ελκυστικές τιμές για τους τεχνικούς. Οι ενισχυτές διαθέτουν μια είσοδο [VHF 46 - 68, 139 - 400 και UHF 470 - 862, 470 - 790 (LTE ON)] και αντίστοιχα 1 έξοδο ή 3 εξόδους. Διαθέτουν 4G-LTE φίλτρο με διακόπτη ON/OFF και έξοδο DC (on-off) για τροφοδοσία κεραιών HD B.O.S.S. ή προενισχυτών / ενεργών δίπολων. Είναι εξοπλισμένοι με το σύστημα USOS (User Selectable Output Signal), το οποίο προσαρμόζεται και διατηρεί αυτόματα την επιλεγμένη στάθμη εξόδου, ανεξάρτητα από τις αυξομειώσεις του σήματος λήψης. Διαθέτουν εξαιρετικά τεχνικά χαρακτηριστικά, σε μικρές διαστάσεις για εύκολη εγκατάσταση. Είναι κατασκευασμένοι από κράμα Zamak και συνοδεύονται από εξωτερικό τροφοδοτικό Televes, μέσα στην συσκευασία.


Δευτέρα, 27 Σεπτεμβρίου 2021 21:31\nΟ Βέλγος χορογράφος Jan Fabre, ένας από τους πιο διάσημους και αμφιλεγόμενους καλλιτέχνες της Ευρώπης, θα βρεθεί ενώπιον του δικαστηρίου το επόμενο έτος με τις κατηγορίες της σεξουαλικής παρενόχλησης και της άσεμνης επίθεσης, όπως αποφάσισε το ποινικό δικαστήριο της Αμβέρσας. Το ποινικό δικαστήριο στην πόλη της Αμβέρσας είπε ότι η υπόθεση θα εκδικαστεί για δύο ημέρες στις 25 Μαρτίου και την 1η Απριλίου 2022.\nΟ 62χρονος χορογράφος, εικαστικός και σκηνοθέτης θεάτρου-γνωστός για τις προκλητικές του παραστάσεις-αντιμετωπίζει ποινή φυλάκισης έως και πέντε ετών για κατηγορίες για "βία, παρενόχληση ή σεξουαλική παρενόχληση" εναντίον 12 μελών της ομάδας του και μία κατηγορία για απρεπή επίθεση.\nΗ υπόθεση προέρχεται από καταγγελίες 20 χορευτών από την ομάδα του, οι οποίοι το 2018 ισχυρίστηκαν ότι υπέστησαν χρόνια ταπείνωσης και σεξουαλικής παρενόχλησης σε μια ανοιχτή επιστολή που έσπρωξε το κίνημα #metoo στις υψηλότερες σφαίρες της πρωτοπορίας της Ευρώπης. Οι πρώην εργαζόμενοι στην ομάδα του Jan Fabre περιέγραψαν ένα τοξικό εργασιακό περιβάλλον όπου οι σεξουαλικές πράξεις ανταλάσσονταν με χρόνο συμμετοχής στις παραστάσεις και όπου «η ταπείνωση ήταν το καθημερινό μας ψωμί».\nΜεταξύ άλλων κατηγοριών, είπαν ότι ο Jan Fabre κάλεσε καλλιτέχνες στο σπίτι του με πρόσχημα την προετοιμασία παραστάσεων, αλλά στη συνέχεια επιχειρούσε «σεξουαλική προσέγγιση». Σε ορισμένους από αυτούς προσφέρθηκε ένα σημαντικό ποσό μετά από αυτές τις κατ' οίκον προσκλήσεις, με εκείνους που αρνήθηκαν τα χρήματα να ζουν στην συνέχεια δύσκολες ώρες συμμετέχοντας στις πρόβες.\nΙσχυρίστηκαν διάφορες πράξεις εξευτελισμού και σεξουαλικού εκφοβισμού, συμπεριλαμβανομένων «φωτογραφίσεων» στις οποίες οι χορευτές παροτρύνθηκαν να πάρουν ναρκωτικά για να «νιώσουν πιο ελεύθεροι». Ο Fabre υπερασπίστηκε τον εαυτό του, επιμένοντας όταν εμφανίστηκαν για πρώτη φορά οι καταγγελίες ότι "δεν ήταν ποτέ η πρόθεσή μου να εκφοβίσω ή να βλάψω ανθρώπους ψυχολογικά ή σεξουαλικά".\nΑλλά οι εισαγγελείς παρέπεμψαν την υπόθεση για δίκη τον Ιούνιο μετά από τρία χρόνια ερευνών. Η δικηγόρος του Fabre, Eline Tritsmans, δήλωσε ότι «η εικόνα που δίνεται για αυτόν στα μέσα ενημέρωσης δεν ανταποκρίνεται στην πραγματικότητα». Ο Φαμπρ απέφευγε ολοένα και περισσότερο από την καλλιτεχνική κοινότητα καθώς η δίκη πλησιάζει. Μια παράσταση του χορευτικού του συγκροτήματος που είχε προγραμματιστεί για αργότερα φέτος στο Βέλγιο ακυρώθηκε και ένα μουσείο της Αμβέρσας αφαίρεσε ένα από τα γλυπτά του.\nΜετάφραση/προσαρμογή: Κώστας Βασιλιάγκος\nRead 170 times Last modified on Δευτέρα, 27 Σεπτεμβρίου 2021 21:47\nMore in this category: « Τεχνολογία που επιτρέπει στους τυφλούς να "δουν" χορό Τραγωδία στο Θέατρο Μπολσόι: Χορευτής σκοτώθηκε πάνω στη σκηνή »\nΑυτόν τον μήνα: 35799


Το Φαράγγι του Καβουσίου, αν και έχει μήκος μόλις 4 χλμ., είναι από τα πιο εντυπωσιακά φαράγγια του νομού Ηρακλείου. Ξεκινάει λίγο πιο κάτω από το ξωκλήσι της Αγ. Κυριακής, όπου βρίσκεται και μια αρκετά μεγάλη πεδιάδα που συλλέγει νερό από τους πρόποδες του όρους Δίκτη και καταλήγει στο παραθαλάσσιο χωριό Κερατόκαμπος. Το φαράγγι αυτό είναι ιδανικό αν θέλετε να κάνετε canyoning, που σημαίνει διέλευση πολύ στενού φαραγγιού, ακολουθώντας την κοίτη του, καταρρίχηση με σχοινιά αλλά και κολύμπι στα νερά του φαραγγιού.\nΤο ξεκίνημα είναι ομαλό με σχοινιά και περισσότερο περπάτημα, εκτός από το τελευταίο κομμάτι του όπου αλλάζει η μορφή του και μπαίνουμε σε ένα πολύ στενό πέρασμα με ψηλά τοιχώματα. (υψομετρική διαφορά εισόδου-εξόδου 170μ.). Έχει νερό το χειμώνα και μετά από έντονες βροχοπτώσεις, ενώ η ροή του σταματάει στα μέσα ή τέλη της άνοιξης.\nΕνδιαφέρον προκαλούν τα σημάδια της στάθμης του νερού στα τοιχώματα που δείχνουν ότι το νερό κατά καιρούς είναι τόσο πολύ που κυριολεκτικά πλημμυρίζει το φαράγγι κάνοντας το περιπατητικό τμήμα ελάχιστο. Το φαράγγι δημιουργήθηκε εξαιτίας της διαβρωτικής δράσης του νερού και της δράσης τριών ρηγμάτων, ενός στην αρχή, ενός στο τέλος του, τα οποία το τέμνουν κάθετα και ενός κατά μήκος της ανατολικής του πλευράς. Το ρήγμα που βρίσκεται στην αρχή του Καβουσίου τέμνει και το φαράγγι που βρίσκεται 1χλμ. δυτικότερα, την Πορτέλα, ένα από τα πιο επιβλητικά φαράγγια της Κρήτης.Η πεζοπορία στο Καβούσι προτείνεται το καλοκαίρι, όταν δεν έχει νερό που να περιορίζει το μονοπάτι. Επίσης, αξίζει να συνδυαστεί με μια βουτιά στον διπλανό Κερατόκαμπο.\nΑναρτήθηκε από Anastasia Choursanidou στις 6:21 μ.μ.


Καθημερινά λόγια του Θεού: Γνωρίζοντας τον Θεό | Απόσπασμα 118 | Εκκλησία του Παντοδύναμου Θεού\nΙων. 4 Και ελυπήθη ο Ιωνάς λύπην μεγάλην και ηγανάκτησε. Και προσηυχήθη προς τον Ιεχωβά και είπεν, Ω Ιεχωβά, δεν ήτο ούτος ο λόγος μου, ενώ έτι ήμην εν τη πατρίδι μου; διά τούτο προέλαβον να φύγω εις Θαρσείς· διότι εγνώριζον ότι συ είσαι Θεός ελεήμων και οικτίρμων, μακρόθυμος και πολυέλεος και μετανοών διά το κακόν. Και τώρα, Ιεχωβά, λάβε, δέομαί σου, την ψυχήν μου απ’ εμού· διότι είναι κάλλιον εις εμέ να αποθάνω παρά να ζω. Και είπε Ιεχωβά, Είναι καλόν να αγανακτής; Και εξήλθεν Ιωνάς από της πόλεως και εκάθησε κατά το ανατολικόν μέρος της πόλεως, και εκεί έκαμεν εις εαυτόν καλύβην και εκάθητο υποκάτω αυτής εν τη σκιά, εωσού ίδη τι έμελλε να γείνη εις την πόλιν. Και διέταξε ο Ιεχωβά Θεός κολοκύνθην και έκαμε να αναβή επάνωθεν του Ιωνά, διά να ήναι σκιά υπεράνω της κεφαλής αυτού, διά να ανακουφίση αυτόν από της θλίψεως αυτού. Και εχάρη ο Ιωνάς διά την κολοκύνθην χαράν μεγάλην. Και διέταξεν ο Θεός σκώληκα, ότε εχάραξεν η αυγή της επαύριον· και επάταξε την κολοκύνθην και εξηράνθη. Και καθώς ανέτειλεν ο ήλιος, διέταξεν ο Θεός άνεμον ανατολικόν καυστικόν· και προσέβαλεν ο ήλιος επί την κεφαλήν του Ιωνά, ώστε ώλιγοψύχησε· και εζήτησεν εν τη ψυχή αυτού να αποθάνη, και είπεν, Είναι κάλλιον εις εμέ να αποθάνω παρά να ζω. Και είπεν ο Θεός προς τον Ιωνάν, είναι καλόν να αγανακτής διά την κολοκύνθην; Και είπε, Καλόν είναι να αγανακτώ έως θανάτου. Και είπε Ιεχωβά, Συ ελυπήθης υπέρ της κολοκύνθης, διά την οποίαν δεν εκοπίασας, αλλ’ ουδέ έκαμες αυτήν να αυξήση, ήτις εγεννήθη εν μιά νυκτί και εν μιά νυκτί εχάθη. Και εγώ δεν έπρεπε να λυπηθώ υπέρ της Νινευή, της πόλεως της μεγάλης, εν ή υπάρχουσι πλειότεροι των δώδεκα μυριάδων ανθρώπων, οίτινες δεν διακρίνουσι την δεξιάν αυτών από της αριστεράς αυτών, και κτήνη πολλά;\nΟ Δημιουργός εκφράζει τα πραγματικά Του αισθήματα για την ανθρωπότητα\nΟ διάλογος αυτός μεταξύ του Ιεχωβά Θεού και του Ιωνά αποτελεί, χωρίς καμία αμφιβολία, έκφραση των πραγματικών αισθημάτων του Δημιουργού για την ανθρωπότητα. Από τη μία πλευρά, ενημερώνει τους ανθρώπους για την κατανόηση του Δημιουργού προς όλη τη δημιουργία, που τελεί υπό την κυριαρχία Του· όπως είπε ο Ιεχωβά Θεός: «Και εγώ δεν έπρεπε να λυπηθώ υπέρ της Νινευή, της πόλεως της μεγάλης, εν ή υπάρχουσι πλειότεροι των δώδεκα μυριάδων ανθρώπων, οίτινες δεν διακρίνουσι την δεξιάν αυτών από της αριστεράς αυτών, και κτήνη πολλά;» Με άλλα λόγια, η κατανόηση της Νινευή από τον Θεό απέχει πολύ από το να είναι επιπόλαιη. Δεν γνώριζε απλώς τον αριθμό των έμβιων όντων μέσα στην πόλη (συμπεριλαμβανομένων των ανθρώπων και των ζώων), αλλά ήξερε και πόσοι δεν μπορούσαν να διακρίνουν το δεξί από το αριστερό χέρι τους —δηλαδή, πόσα παιδιά και νέοι βρίσκονταν εκεί. Τούτο αποτελεί ατράνταχτη απόδειξη της ολοκληρωτικής κατανόησης του Θεού προς το ανθρώπινο γένος. Από την άλλη πλευρά, ο διάλογος αυτός πληροφορεί τους ανθρώπους για τη στάση του Δημιουργού απέναντι στην ανθρωπότητα, δηλαδή το βάρος που ασκεί η ανθρωπότητα στην καρδιά του Δημιουργού. Ακριβώς όπως είπε και ο Ιεχωβά Θεός: «Συ ελυπήθης υπέρ της κολοκύνθης, διά την οποίαν δεν εκοπίασας, αλλ’ ουδέ έκαμες αυτήν να αυξήση, ήτις εγεννήθη εν μιά νυκτί και εν μιά νυκτί εχάθη. Και εγώ δεν έπρεπε να λυπηθώ υπέρ της Νινευή, της πόλεως της μεγάλης […];» Τούτα είναι τα λόγια μομφής του Ιεχωβά Θεού προς τον Ιωνά, αλλά είναι όλα αληθινά.\nΠαρόλο που στον Ιωνά είχε ανατεθεί να κηρύξει τα λόγια του Ιεχωβά Θεού στον λαό της Νινευή, εκείνος δεν κατανόησε τις προθέσεις του Ιεχωβά Θεού, ούτε κατανόησε τις ανησυχίες και τις προσδοκίες Του για τον λαό της πόλης. Με αυτή την επίπληξη, ο Θεός ήθελε να του πει ότι η ανθρωπότητα αποτελούσε προϊόν των ίδιων των χεριών του Θεού, και ότι Εκείνος είχε δαπανήσει σκληρή προσπάθεια για κάθε άνθρωπο ξεχωριστά, ότι κάθε άνθρωπος ξεχωριστά έφερε στους ώμους του τις προσδοκίες του Θεού και ότι κάθε άνθρωπος ξεχωριστά απολάμβανε τη συνδρομή της ζωής του Θεού· και για κάθε άνθρωπο ξεχωριστά, ο Θεός είχε πληρώσει το τίμημα της επίπονης προσπάθειας. Η επίπληξη αυτή δίδαξε επίσης τον Ιωνά ότι ο Θεός αγαπούσε την ανθρωπότητα, η οποία ήταν το έργο των ίδιων των χεριών Του, όπως ακριβώς και ο ίδιος ο Ιωνάς αγαπούσε την κολοκύνθη. Και σε καμία περίπτωση δεν θα εγκατέλειπε την ανθρωπότητα ελαφρά τη καρδία, ή μέχρι την τελευταία δυνατή στιγμή, καθώς, μάλιστα, υπήρχαν τόσο πολλά παιδιά και αθώα ζωντανά μέσα στην πόλη. Όταν ήρθε αντιμέτωπος με αυτά τα νεαρά και αδαή προϊόντα της δημιουργίας του Θεού τα οποία δεν μπορούσαν καν να διακρίνουν το δεξί από το αριστερό τους χέρι, ήταν ακόμη πιο ασύλληπτο ο Θεός να τερμάτιζε τη ζωή τους, καθορίζοντας το αποτέλεσμά τους με τέτοιο βιαστικό τρόπο. Ο Θεός ήλπιζε να τα δει να μεγαλώνουν· ήλπιζε ότι δεν θα έπαιρναν τον ίδιο δρόμο με τους πρεσβυτέρους τους, ότι δεν θα χρειαζόταν να ακούσουν και πάλι την προειδοποίηση του Ιεχωβά Θεού και ότι θα γίνονταν μάρτυρες του παρελθόντος της Νινευή. Ακόμα περισσότερο, ο Θεός ήλπιζε να δει τη Νινευή μετά την μετάνοια και να παρακολουθήσει το μέλλον της μετά τη μετάνοια αυτής, και, το πιο σημαντικό, να δει για άλλη μια φορά τη Νινευή να ζει υπό το δικό Του έλεος. Γι’ αυτό, στα μάτια του Θεού, εκείνα τα όντα της δημιουργίας που δεν μπορούσαν να διακρίνουν το δεξί από το αριστερό χέρι τους, αποτελούσαν το μέλλον της Νινευή. Θα επωμίζονταν το άξιο καταφρόνησης παρελθόν της Νινευή, ακριβώς όπως θα αναλάμβαναν και το σημαντικό καθήκον να γίνουν μάρτυρες και του παρελθόντος και του μέλλοντος της Νινευή, υπό την καθοδήγηση του Ιεχωβά Θεού. Διακηρύσσοντας τα πραγματικά αισθήματά Του, ο Ιεχωβά Θεός παρουσίασε το έλεος του Δημιουργού προς ολόκληρη την ανθρωπότητα. Έδειξε στο ανθρώπινο γένος ότι «το έλεος του Δημιουργού» δεν αποτελεί κενή φράση, ούτε κενή υπόσχεση· έχει συγκεκριμένες αρχές, μεθόδους και στόχους. Ο Θεός είναι αληθινός και πραγματικός, και δεν χρησιμοποιεί ψευδή αισθήματα ή προσωπεία, και με τον ίδιο τρόπο το έλεός Του χαρίζεται αιώνια στην ανθρωπότητα ανά πάσα στιγμή και εποχή. Ωστόσο, μέχρι σήμερα, ο διάλογος του Δημιουργού με τον Ιωνά αποτελεί τη μοναδική και αποκλειστική λεκτική δήλωσή Του ως προς το γιατί και πώς δείχνει έλεος στην ανθρωπότητα, πόσο ανεκτικός είναι προς την ανθρωπότητα, καθώς και ως προς τα πραγματικά αισθήματά Του γι’ αυτήν. Τα σαφή και σύντομα λόγια του Ιεχωβά Θεού κατά τον διάλογο αυτόν εκφράζουν τις ολοκληρωμένες σκέψεις Του προς το ανθρώπινο γένος ως ένα ακέραιο σύνολο· αποτελούν αληθινή έκφραση της στάσης της καρδιάς Του απέναντί του, καθώς και μια ατράνταχτη απόδειξη της παραχώρησης άφθονου ελέους σε αυτό. Το έλεός Του δεν αποδίδεται μονάχα στις πρεσβύτερες γενιές της ανθρωπότητας, αλλά δίδεται και στα νεότερα μέλη της, όπως γινόταν πάντοτε, από τη μια γενιά στην άλλη. Αν και η οργή του Θεού πέφτει συχνά πάνω σε συγκεκριμένες γωνιές και εποχές της ανθρωπότητας, το έλεος του Θεού παραμένει ακατάπαυστο. Μέσα από το έλεός Του, καθοδηγεί και οδηγεί, και βοηθά και τροφοδοτεί τη μια μετά την άλλη, τις γενεές της δημιουργίας Του, επειδή τα πραγματικά Του αισθήματα προς την ανθρωπότητα δεν πρόκειται να αλλάξουν ποτέ. Όπως είπε ο Ιεχωβά Θεός: «Και εγώ δεν έπρεπε να λυπηθώ υπέρ της Νινευή […];» Πάντοτε αγαπούσε το ίδιο Του το δημιούργημα. Τούτο είναι το έλεος της δίκαιης διάθεσης του Δημιουργού και είναι επίσης η πλήρης μοναδικότητά του Δημιουργού!\nΟ Θεός χρησιμοποιεί τον λόγο για τη δημιουργία των πάντων Γέν. 1:3-5 Και είπεν ο Θεός, Γενηθήτω φώς· και έγεινε φώς· και είδεν ο Θεός το...\nΓεν. 19:1-11 Ήλθον δε οι δύο άγγελοι εις τα Σόδομα το εσπέρας· και εκάθητο ο Λωτ παρά την πύλην των Σοδόμων· ιδών δε ο Λωτ, εσηκώθη εις...\n«Σας λέγω δε ότι εδώ είναι κάποιος μεγαλήτερος του ιερού. Εάν όμως εγνωρίζετε τι είναι Έλεον θέλω και ουχί θυσίαν, δεν ηθέλετε καταδικάσει...


ΑΡΧΙΚΗ | ΕΤΑΙΡΙΑ | ΝΕΑ | ΕΠΙΚΟΙΝΩΝΙΑ\nΒάσεις για μπαταρίες\nΚλαδευτικό αλυσοπρίονο 12volt\nΑναρτώμμενα θειαφυστικά μηχανήματα.\nΠαρελκόμενα αναρτωμένων ψεκαστικών.\nΠυροσβεστικά επί αυτοκινήτου.\nΠλαστικά εξαρτήματα με ένθετα.\nΚατασκευή καλουπιών για μηχανές injection\nΣκαπτικα δίχρονα και τετράχρονα.\nΑΡΧΙΚΗ > ΕΤΑΙΡΙΑ\nΗ εταιρία μας ιδρύθηκε το 1977 με σκοπό την κατασκευή και την εμπορία γεωργικών μηχανημάτων και ειδικότερα αντλιών ψεκασμού. Κατασκευάσαμε στην Ελλάδα δύο εμβολοφόρες αντλίες την ΑΤ25, την ΑΤ90 καθώς και μία μεμβρανοφόρα , την ΑΤ40. Όλες οι αντλίες ήταν πιστοποιημένες με ιδιαίτερα υψηλό βαθμό απόδοσης που ακόμα και σήμερα σύγχρονες αντλίες δύσκολα τον πλησιάζουν. Παράλληλα, ξεκίνησε και η εισαγωγή αντλιών από Ιταλία με σκοπό να εμπλουτίσουν τη γκάμα μας και να εξυπηρετήσουν σε ειδικές κατασκευές και εφαρμογές.\nΤο 1985 η εταιρία μας ξεκίνησε την παραγωγή εξαρτημάτων ελαιοραβδιστικών ντίζας. Ταυτόχρονα, ξεκίνησε η παραγωγή εξαρτημάτων για ηλεκτρικά ελαιοραβδιστικά που συνεχίζεται ως σήμερα. Την ίδια περίοδο ξεκίνησε η κατασκευή καλουπιών για μηχανές έκχυσης (injection) καθώς και διαμορφωτικών καλουπιών μετάλλου.\nΤο 1995 η εταιρία μας ασχολήθηκε με έναν νέο τομέα, τη μελέτη και την κατασκευή πυροσβεστικών ταχείας επέμβασης σε διάφορους τύπους οχημάτων (τύπου 4Χ4, φορτηγών υδροφόρων ,συρόμενων ).\nΤο 2010 ξεκίνησε η ενασχόλησή μας με την κατασκευή φωτοβολταϊκών συστημάτων και ειδικότερα βάσεων για τη στήριξή τους.\nΜε βάση τις γνώσεις μας και την εμπειρία μας στα παραπάνω προϊόντα συνεχίζουμε να στηρίζουμε την προσπάθεια κάθε αγρότη και παραγωγού με νέα προϊόντα και υπηρεσίες προσαρμοσμένες στις ανάγκες του. Επιπλέον, παράγουμε πιστοποιημένα ψεκαστικά μηχανήματα κατάλληλα για αγορά με επιδοτούμενα προγράμματα.\nCopyright © 2014, ΓΡΕΚΑ ΙΩΑΝΝΗΣ ΜΙΧ. ΚΑΜΠΑΝΟΣ & ΣΙΑ ΕΕ., All rights reserved.


Eurogroup για πανδημία: Συμβιβασμός σε πακέτο 540 δισ. χωρίς ευρωομόλογα, αλλά με παγίδες\nOι υπουργοί Οικονομικών συμφώνησαν σε ένα πακέτο ύψους 540 δισεκατομμυρίων ευρώ άμεσα διαθέσιμο για τις πληγείσες από την πανδημία χώρες. Ο πρόεδρος του Eurogroup Μάριο Σεντένο έκανε λόγο για «φιλόδοξες προτάσεις που θα ήταν αδιανόητες πριν από λίγες εβδομάδες.»\nTα κρούσματα του COV-10 στην Ευρώπη, Μέση Ανατολή και Β. Αφρική\nΤο Al Jazeera εξυμνεί την Ελλάδα: Είναι παράδειγμα προς μίμηση. Κατόρθωσε και «ισοπέδωσε» την επιδημική καμπύλη, σε αντίθεση με άλλες χώρες\nΜια δύσκολη μάχη έχει ακόμη μπροστά της η χώρα μας καθώς ο Απρίλιος θεωρείται κρίσιμος μήνας για την πορεία της πανδημίας του κοροναϊού στην Ελλάδα.\nΣε Μονάδα Εντατικής Θεραπειας ο Βρετανός πρωθυπουργός Μπόρις Τζόνσον με επιδείνωση της κατάστασής του, λόγω του COV-19\nΟ Βρετανός πρωθυπουργός Μπόρις Τζόνσον, ο οποίος νοσηλεύεται σε νοσοκομείο έχοντας διαγνωστεί θετικός στον κορονοϊό, μεταφέρθηκε σε μονάδα εντατικής θεραπειας, σύμφωνα με το BBC.\nCorriere della Sera: Γιατί η Ελλάδα έχει τόσο λίγους νεκρούς και κρούσματα; H Ελλάδα δίνει μαθήματα στην βόρεια Ευρώπη\nΓιατί η Ελλάδα έχει τόσο λίγους νεκρούς και κρούσματα;» διερωτάται σε άρθρο της η διαδικτυακή έκδοση της ιταλικής εφημερίδας Corriere della Sera. Αμέσως μετά, υπογραμμίζει ότι παρά τις περικοπές στο σύστημα υγείας, λόγω της οικονομικής κρίσης, η Ελλάδα είναι μια από τις χώρες που αντέδρασαν καλύτερα στην κρίση του κορονοϊού.\nAδιέξοδο και διακοπή στο Eurogroup μετά από ένα ολονύκτιο θρίλερ - Την Πέμπτη θα ξαναγίνει η τηλεσυνεδρίασή του\nTimes του Λονδίνου: Οι Έλληνες πειθαρχούν με τα μέτρα για τον κορωνοϊό, σε αντίθεση με άλλες χώρες, η δημοτικότητα Μητσοτάκη ενισχύεται\nΜια διαφορετική εικόνα των Ελλήνων σε σύγκριση με εκείνη άλλων Ευρωπαίων παρουσιάζουν σε άρθρο τους οι Times του Λονδίνου (Greeks rein in rebellious streak as draconian measures earn them a reprieve). «Οι Έλληνες έχουν ακούσει ότι στην Τουρκία συνελήφθησαν νεαροί ντυμένοι γιατροί για να κάνουν πάρτι γεμάτα αλκοόλ. Και στη Γερμανία, 20χρονοι έχουν αρχίσει τα corona πάρτι!\nΝέος “πονοκέφαλος” για Τουρκία! Πέντε ακόμα ευρωπαϊκές κ.α. χώρες ενάντια στις παράνομες γεωτρήσεις στην ΑΟΖ της Κύπρου\nΤελευταίος απολογισμός για COV-19: Ενα ατελείωτο δράμα σε ΗΠΑ και Ευρώπη -Τα χθεσινά κρούσματα και αριθμοί θανάτων σοκάρουν\nDEUTSCHE WELLE: Ο κορωνοϊός «σκοτώνει» και την Ευρωπαϊκή Ενωση - Αναφορά και στον θάνατο του Μανώλη Γλέζου\nΣελίδα 18 από 347


Vallejo Naval & Historical Museum (Βαλέχο, Καλιφόρνια) - Κριτικές\nΞενοδοχεία κοντά σε: The Landing Craft Support Museum\nVallejo Naval & Historical Museum: Εστιατόρια στην περιοχή\nΔραστηριότητες κοντά σε: Vallejo Naval & Historical Museum\nVallejo Naval & Historical Museum, Βαλέχο - Κριτικές\nΝο 6 από 16 δραστηριότητες - Βαλέχο\n734 Marin St, Βαλέχο, CA 94590-5992\nYjere είναι πάντα μια ενδιαφέρουσα exibit. Vallejo πλούσια ιστορία και να αποτυπώσετε iy πολύ καλά.\nΕμείς εδώ 3-4 φορές το χρόνο για να δείτε τι είναι νέο. Εξαιρετική ευκολία. Όπως το periscope από το ΔΠΠ υποβρυχίου στο επάνω μέρος. Μπορείτε να δείτε το Golden Gate Bridge μια καθαρή μέρα. Είναι διασκεδαστικό.\nΝαυτική ιστορία σε Vallejo\nΈνα από αυτά τα γραφικά τοπικά μουσεία ιστορίας που βασίζεται σε εθελοντές. Τα παιδιά θα λατρέψουν τα κρεμαστά.\nΠαρευρέθηκαν χριστουγεννιάτικο πάρτι γεύματος. Εντυπωσιάστηκα πολύ με την ιστορία και την έρευνα ακριβώς εδώ.\nΈνα πραγματικό στολίδι στο Vallejo\nΜια πολύ καλή συλλογή με ενδιαφέρουσα ποικιλία, υπάρχει μια ισχυρή σύνδεση με Vallejo και η ιστορία.\nΔεν είναι μόνο αυτό το ιστορικό κτήριο στην πόλη που πήρε το όνομά του από αυτό το ειδικό Gen. Vallejo .... φιλοξενεί έργα τέχνης και τους θησαυρούς από 1849. Σε σπάνιες περιπτώσεις έχουν επίσης house θεατρικές παραγωγές.\nΉταν ένα καλό μικρό μουσείο\nΜου αρέσει η προσωπική επαφή που έκαναν για να έχουμε μία ερώτηση και θα μας δείξει εικόνα για υποβρύχιο να ξεκινήσει από mare Island\nΜέλος της οικογένειας είπε σχετικά με αυτό το μέρος της πόλης Vallejo, CA. Χρησιμοποιήσαμε τη εγκαταστάσεις για να φιλοξενήσει τη μητέρα μου 94 χρονών τον εορτασμό της ζωής, αφού πήγε να γίνει με τον Θεό και κολέγιο Jesus. Έκαναν εξαιρετική δουλειά, και ήταν "το καλύτερο",...από ό,τι περίμενα.Περισσότερα\nΗ γυναίκα μου και εγώ ήμασταν περιηγούμενοι downtown Vallejo και καταλήξαμε στο ιστορικό μουσείο στην ελεύθερη ημέρα! Είμαι εντυπωσιασμένος με τις αρχές της Καλιφόρνια ιστορία και αυτό το μέρος που παραδίδονται με κάθε είδους φωτογραφίες και βίντεο.\nΔείτε και τα 16 κοντινά ξενοδοχείαΔείτε και τα 211 κοντινά εστιατόριαΔείτε και τα 28 κοντινά αξιοθέατα\nΛάβετε γρήγορα απαντήσεις από το προσωπικό του Vallejo Naval & Historical Museum και από προηγούμενους επισκέπτες.


Α μέρος Ο Καλλιτέχνης φωτογράφος Άγγελος Καλογερίδης, συνομιλεί με Άννα Δερέκα στο ξενοδοχείο Galaxy στα Γιάννενα 30-08-2005\nΣφράγισε τη μνήμη μισού αιώνα,\nΜε το κλικ ενός κουμπιού και την αποκαλυπτική λάμψη του φλας\nΟ Καλλιτέχνης φωτογράφος κ. Άγγελος Καλογερίδης, συνομιλεί με την Άννα Δερέκα\n25 Αυγούστου 2005. Στο στο ξενοδοχείο Galaxy στα Γιάννενα\nΚουβεντιάζουμε με τον Άγγελο Καλογερίδη την επομένη των εγκαινίων της εκθέσεώς του στη Δημοτική Πινακοθήκη Ιωαννίνων.\nΕίμαστε στο ξενοδοχείο Galaxy με τον κ. Καλογερίδη, και η πρώτη ερώτηση είναι,\nΑ. Δερέκα. Πως καταφέρατε, από έναν τεράστιο όγκο δουλειάς, να επιλέξετε, αυτές τις φωτογραφίες που εκθέτετε στην πινακοθήκη, και ποιό ήταν το σκεπτικό της επιλογής.\nΑ. Καλογερίδης. Ήταν μια δουλειά που μ’ έφερε σε δύσκολη θέση, ως προς την επιλογή. Γιατί είναι αλήθεια, ότι το φωτογραφικό μου υλικό, που μ’ ερέθισε και κατάφερα να αποτυπώσω σε εικόνες, με δυσκόλεψε πάρα πολύ, για να μπορέσω να συγκεντρώσω, να συμπυκνώσω μάλλον, σε τέσσερις τοίχους, δηλαδή σε 40 – 50 φωτογραφίες και να φτιάξω ένα σύνολο της εικόνας της ιδιαίτερης πατρίδας, της Ηπείρου. Γιατί το θέμα έπρεπε να ‘ναι Ήπειρος, κι όχι βέβαια μόνο Γιάννινα. Κι ιδιαίτερα ο νομός των Γιαννίνων, όπου έζησα σαράντα τόσα χρόνια. Αυτή ήταν η δυσκολία, η προσωπική δυσκολία, για να κάνω εγώ μια επιλογή, όσο γινόταν. Και μάλιστα σε μια περίοδο που είχα και κάποια προσωπικά και οικογενειακά προβλήματα. Τελικά εάν τα κατάφερα, όσο θα ήθελα να τα καταφέρω, δηλαδή επιτυχώς, θα το κρίνουνε αυτοί που θα δούνε τις εικόνες που συμπύκνωσα, για την έκθεση αυτή που παρουσίασα.\nΑ. Δερέκα. Στα Ιωάννινα, oι φιλότεχνοι σας γνωρίζουν κυρίως από την ασπρόμαυρη φωτογραφία σας. Στην έκθεση αυτή, συνυπάρχουν έγχρωμες και ασπρόμαυρες φωτογραφίες. Σχολιάστε τα.\nΑ. Καλογερίδης. Το σκεπτικό ήταν, ότι επειδή ασχολούμαι με τη φωτογραφία από το 1950, ας το πούμε, θα ‘πρεπε να παρουσιάσω ένα έργο παλιότερων εποχών. Λέω δηλαδή, ’50, ’60, ’70, που κυριαρχούσε βασικά η ασπρόμαυρη φωτογραφία. Γι αυτό έπρεπε να διαλέξω και κάποια θέματα που να ανάγονται στις πρώτες δεκαετίες της δραστηριότητός μου αυτής. Γι’ αυτό και επέλεξα ένα μεγάλο τμήμα της έκθεσης, να αποτελείται από ασπρόμαυρες φωτογραφίες, από ασπρόμαυρα θέματα. Πέρα απ’ αυτό,μέσα σ’ αυτό το τμήμα της φωτογραφίας, υπάρχουν και θέματα, τα οποία ανάγονται σ’ αυτή την εποχή, στο ύφος και στο φωτογραφικό σκηνικό, που σήμερα δε θα μπορούσαν να υπάρχουνε. Και δεν υπάρχουν σήμερα. Δηλαδή οι φωτογραφίες, εικόνες ανθρώπων, ζωής, περιβάλλοντος, που έχουν χαθεί. Και έπρεπε, κατά κάποιον τρόπο να παρουσιαστούν. Γι’αυτό επέλεξα, πάρα πολλά θέματα, να είναι σε ασπρόμαυρη φωτογραφία. Και νομίζω ότι δεν χάνουν τίποτε, διότι υπάρχουν θέματα που βοηθιούνται σαν ασπρόμαυρα θέματα, αρχιτεκτονικά και άλλα, που ίσα ίσα κερδίζουν. Το ασπρόμαυρο που δίνει μια αφαιρετική μορφή στην αποτύπωση, ενώ πολλές φορές το χρώμα έχει και μια φλυαρία, που δεν αρμόζει σε τέτοια θέματα.\nΒασικά, ήταν θέμα << Ήπειρος >>. Αρχικά μου είχε προταθεί από τους Ζωσιμάδες << Τα παλιά Γιάννινα >>. Σαν θέμα τα παλιά Γιάννινα, θα έπρεπε να έχουνε .... Δηλαδή εάν περιοριζόμουν μόνο στα παλιά Γιάννινα, θα έπρεπε να έχουν ίσως, περισσότερο ιστορικό ενδιαφέρον, παρά αισθητικό. Εγώ ήθελα να παρουσιάσω κάπως ευρύτερα τη δραστηριότητά μου. Σαν φωτογράφος με ενδιέφεραν, όχι μονάχα το σκηνικό, ένα σκηνικό ή ιστορικά θέματα, αλλά θέματα που με άγγιζαν προσωπικά, σαν φωτογράφο, κάπως ευρύτερα. Δηλαδή, οτιδήποτε με συγκινούσε, έβλεπα ότι έχει κάποιο αισθητικό ή ακόμα και συμβολικό χαρακτήρα, θα ήθελα να το παρουσιάσω, εγώ σαν φωτογράφος. Κι όχι μονάχα σαν ιστορικό κείμενο κάποιας περιόδου ή κάποιας εποχής.\nΤα έργα που εκθέτω, είναι περίπου 45. Αριθμό που επιλέξαμε βάσει του χώρου που έπρεπε να διατεθεί, που διατέθηκε στον χώρο αυτό της Πινακοθήκης των Γιαννίνων, και νομίζω ήτανε υπέρ επαρκή. Δεν θα ‘πρεπε να ‘ναι ίσως, ούτε λιγότερα, αλλά ούτε και περισσότερα, διότι ο χώρος δεν επέτρεπε και περισσότερα. Είναι αλήθεια έχω αποκλίσει πάρα πολλά έργα, που που εγώ σαν φωτογράφος θα ‘θελα να παρουσιαστούν εδώ, όμως ο χώρος αλλά και το αντικείμενο, έπρεπε να’χει μια ενότητα. Δεν είναι δηλαδή μια έκθεση του συνόλου των θεμάτων που με έχουν αγγίξει σαν φωτογράφο, αλλά είναι ακριβώς η ενότητα << Ήπειρος >>. Διότι βασικά, κι αυτό κατά κάποιον τρόπο, ήταν σαν μια προυπόθεση, απευθυνότανε βασικά σε Ηπειρωτικό κοινό.\nΑ. Δερέκα. Κ. Καλογερίδη, γνωρίζουμε ότι έχετε ένα σπουδαίο φωτογραφικό αρχείο. Δεδομένου ότι φωτογράφιζε και ο πατέρας σας, Αντώνης Καλογερίδης, την πόλη. Εσείς πιάσατε φωτογραφική μηχανή το 1943. Μιλήστε μας για τα πρώτα σας βήματα στην τέχνη της φωτογραφίας.\nΑ. Καλογερίδης. Για να ‘μαι ειλικρινής, έπιασα φωτογραφική μηχανή, από το 1943. Δηλαδή, κατοχικά. Ο πατέρας μου από την Αμερική, είχε φέρει μια Kodak, η οποία είχε φιλμ, ρολ φιλμ μάλιστα, μεγάλο φορμάτ, 10 επί 15, και οι πρώτες μηχανές ήταν, αυτή με την παλιά φισούνα του πατέρα μου, η οποία χρησιμοποιήθηκε μόνον άπαξ, διότι πέρα από ένα φιλμ, το οποίο αναζητήσαμε απ’ την Αμερική από αντιπροσώπους, δεν βρήκαμε δεύτερο.\nΉτανε η τελευταία προσπάθεια που έκανα, για να συνεχίσω τη φωτογραφική μου περιπέτεια, ας το πούμε, με τη μηχανή την παλιά του πατέρα. Έκτοτε, προσπάθησα και βρήκα άλλο τρόπο. Προτού να επιστρατευτώ, κατάφερα να αποκτήσω μια μηχανή πάρα πολύ ωραία, αλλά και αρκετά ογκώδη, την οποία έσερνα μαζί μου ως στρατιώτης, στα τέσσερα χρόνια του στρατού, κάτω απ’ το αντίσκηνό μου, και τη φύλαγα ως κόρη οφθαλμού. Και άρχισα πλέον στα σοβαρά να ασχολούμαι με τη φωτογραφία απ’ το 1948.\nΘεματολογικά το μυαλό μου είχε γεμίσει από εικόνες, από αναζήτηση γύρω από τη φωτογραφία και ότι μπορούσε η φωτογραφία να μου προσφέρει. Περιπέτεια φωτογραφική. Μεγάλη μανία για τα ταξίδια, τα οποία μου πρόσφεραν ευκαιρίες να μπορέσω να πλουτίσω έτσι, και να δημιουργήσω καινούργιες αναζητήσεις.\nΑυτό ήταν το πάθος μου. Άρχισα να δημιουργώ αρχείο φωτογραφικό, ασπρόμαυρο, το οποίο με ενέπνεε. Ήδη, άρχισα να αποκτώ γνώσεις, τεχνικές γνώσεις. Και από τον Πανταζίδη, τον πρώτο μου, ας πούμε, δάσκαλο της φωτογραφίας. Τον Απόστολο τον Πανταζίδη, τον οποίο εκτιμούσα πάρα πολύ. Και του οποίου οι γνώσεις ήταν πολύ εκτεταμένες. Διότι είχε σππουδάσει στη Γαλλία. Και έκτοτε, με τα ταξίδια που έκανα, στις Διεθνείς Εκθέσεις, στις Φωτογραφικές Εκθέσεις, άρχισα εγώ να εμπλουτίζομαι.\nΉταν για μένα αυτά τα ταξίδια, ιδιαίτερα στην Κολωνία, που γινότανε μια παγκόσμια έκθεση φωτογραφίας, ήταν σεμινάρια φωτογραφικά, που δε θα μπορούσε να μου προσφέρει καμιά άλλη παρακολούθηση, στα γνωστά, ας πούμε εργαστήρια της Αθήνας και τα λοιπά. Εκεί γνώρισα διάσημους φωτογράφους, αντήλλαξα γνώμες, είδα έργα τους, κι άρχισα να μπαίνω ουσιαστικά, στην αισθητική του χώρου της φωτογραφίας και της εικόνας. Αυτό συνεχίστηκε, μέχρι τις ημέρες μας.\nΕίχα φτιάξει ένα εργαστήριο φωτογραφικό δικόμου για να κάνω εγώ επέμβαση φωτογραφική μετά τη λήψη, που τη θεωρούσα κάτι πολύ αναγκαίο. Διότι δεν μπορούσα να στηρίζω, την προσπάθειά μου από τη λήψη, σε κάποιο άσχετο εργαστήρι που έκανε απλώς συμβατική εκτύπωση κι όχι την εκτύπωση που ήθελα εγώ. Αυτά στον τεχνικό τομέα. Αισθητικά εξακολουθούσα βέβαια να αναζητώ τους στόχους μου.\nΆγγελος Καλογερίδης, Άννα Δερέκα\nΆγγελος Καλογερίδης, Άννα Δερέκα, Παύλος Βρέλλης


ΣΥΝΤΑΓΕΣ ΤΗΣ ΚΑΡΔΙΑΣ: Λικέρ βύσσινο τεμπέλικο\nΜαρία μου καλωσόρισες!\nΕνδιαφέρουσα εκδοχή του λικέρ που συνήθως κάνουμε με βύσσινα και κονιάκ. Με τη βυσσινάδα μπορούμε να το φτιάχνουμε όλο το χρόνο!\n29 August 2011 at 08:48\nΚαλωσόρισες Μαρία μου. Καλημέρα και καλή εβδομάδα! Φοβερή ιδέα για το λικέρ με βυσσινάδα! Άραγε κυκλοφορούν ακόμη βύσσινα (στη Θεσ/νίκη εννοώ) για να φτιάξω; Εφέτος, το ξέχασα εντελώς. Εγώ έφτιαξα λικέρ φράουλα! Πολλά φιλιά και καλό φθινόπωρο!\nκαλό φθινόπωρο!!πολύ μαρέσει αυτό το λικέρ!!θα το δοκιμάσω!!ευχαριστούμε!\nΚΑΛΩΣ ΗΛΘΑΤΕ ΑΓΑΠΗΜΕΝΕΣ...ΚΑΛΟ ΦΘΙΝΟΠΩΡΟ.ΚΑΤΕΡΙΝΑ.\nκαλως την και στην υγεια σου.θα το δοκιμασω σιγουρα.οταν το φτιαξουμε το βαζουμε στο ψυγειο η ειναι ενταξει και εκτος?φιλια Ποπη.\nΚαλως μας ηρθατε κοριτσια,καλο χειμωνα να εχετε,(οταν ερθει).\nΜαρακι μου,ειναι το αγαπημενο μου και λατρεμενο μου λικερ..φαντασου οτιδεν το βαζω καν σε ποτηρακι να το πιω..γκλου γκλου απο το μπουκαλι το πινω,χαχαχαχα!!! Φιλια πολλα σε ολες σας μας λειψατε!!!\nΤι ωραία Μαρία!! μου αρέσουν πολύ τα τεμπέλικα.\nΚαλώς ήλθατε, φιλιά πολλά\nΜου φέρανε ένα μπουκάλι βυσσινάδα έτοιμη και δεν την πίνει κανένας, λέω να την κάνω λικέρ. Ωραία η ιδέα σου Μαράκι!\nWellcome Back κορίτσια!!!!\nΩραίο το λικεράκι σας, την βυσινάδα σκέφτομαι πως να φτιάξω...η τεμπέλα...\nΓΥΡΙΣΑΤΕ ΠΟΥΛΑΚΙΑ ΜΟΥ; ΑΝΑΝΕΩΜΕΝΕΣ ΚΑΙ ΟΡΕΞΑΤΕΣ ΓΙΑ ΠΕΝΤΑΝΟΣΤΙΜΕΣ ΣΥΝΤΑΓΕΣ! ΕΓΩ ΕΠΕΙΔΗ ΕΧΩ ΒΥΣΣΙΝΑΔΑ ΘΑ ΑΚΟΛΟΥΘΗΣΩ ΤΙΣ ΔΕΥΤΕΡΕΣ ΟΔΗΓΙΕΣ. ΑΝΤΕ ΒΡΕ ΣΤΗΝ ΥΓΕΙΑ ΜΑΣ! ΦΙΛΑΚΙΑ.\nαγάαααααπεεεες μου...καλώς τες...\nαν μας λείψατε λέει...???\nάσε η συνταγή ΒΟΥ μου...\nθα φτιάξω τεμπελολικεράκι με βυσσινάδα που μου έμεινε από πέρυσι...\nσματς...σματς...σματς...σμουυυυτςςςς σε όλες σας...-:))\n29 August 2011 at 12:40\nKαλώς το το Μαράκι!\nΜαζευόμαστε σιγά σιγά,δυστυχώς λέω,γιατί πώς περνιέται ο χειμώνας!\nΙδανική για τεμπέλες η συνταγή!Κάπου έχω ένα μπουκαλάκι,μόλις ανεβώ στο πάνω σπίτι,θα το φτιάξω.\nΕίδες;Από τεμπελιά σκίζω!\nΠΟΛΥ ΟΜΟΡΦΟ ΤΟ...ΤΕΜΠΕΛΙΚΟ ΛΙΚΕΡΑΚΙ!!!ΜΕ ΚΑΛΗ ΠΑΡΕΑ ΣΤΗ ΒΕΡΑΝΤΑ ΑΠΟΓΕΥΜΑΤΑΚΙ.......ΑΠΟΛΑΥΣΗ!!!!ΚΑΛΟ ΧΕΙΜΩΝΑ ΚΟΡΙΤΣΙΑ\nπου να στείλω διεύθυνση για να λάβω μια πεντάκιλη μποτίλια;;; θα την πληρώσω!\nΚαλώς τα κορίτσια μας και με τέτοιο κέρασμα ξανακαλώστα!!!!\nΥπέροχο και έξυπνο το κόλπο με την βυσσινάδα, έτσι το κάνουμε όσο έχουμε απόθεμα από αναψυκτικούλι, ε???\nΑντε, να μαζεύομαστε, μας λείψατε καλέ!! Καλό φθινόπωρο να έχουμε!\nΓια τεμπέλες η για απασχολιμένες!!!!! χεχεχεε! Ευχαριστώ και φιλάκια πολλά!\nΦιλενάδα μας έβαλες τα γυαλιά λέμε!!\nΚανονικά εγώ είμαι η τεμπέλα της παρέας, αλλά γι αυτήν σου την συνταγή θα σου δώσω τον τεμπέλικο σκούφο μου για μια βδομάδα (μετά τον ξαναθέλω πίσω:P)\nΘα το φτιάξω το λικεράκι, τέτοιες τεμπέλικες συνταγές εμένα δεν μου ξεφεύγουν!\nΠολύ μ΄αρέσουν τα τεμπέλικα!!!\nΣτην υγεία της όμορφης παρέας...\nΚάτι όμως με κρατάει να μη πω: Καλό φθινόπωρο, αλλά πολλά φιλιά!!!\nΚαλώς μας ήρθες, Μαρία, και καλό φθινόπωρο. Μου αρέσει πολύ η τεμπέλικη εκδοχή και θα κεραστώ στην υγειά σου!!!\nΚαλώς όρισες Μαράκι και καλό αποκαλόκαιρο! Μας λείψατε αλλά το κέρασμα αποζημιώνει! Μυρωδάτο και δροσερό!\nτι μας λείψατε βρε κορίτσια..στην πείνα μας πεθάνατε....αντε γρήγορα και με κέφι νέες και ωραίες συνταγές όπως πάντα..καλώς ορίσατε\nγεια σου Νικάκι μου γλυκό !!! καλώς σε βρήκαμε ! σιγουρα μπορείς να το φτιάχνεις όλο το χρόνο αρκεί να έχεις βυσσινάδα. Μόλις τελειώσει το πρώτο - που θα σου τελειώσει πολύ γρήγορα - τσουπ φτιάχνεις το επόμενο, έτσι απλά και γρήγορα !!!\nΝικάκι μου με το καλό να ξεκινήσουν τα σχολεία των παιδιών, καλή τους πρόοδο σας εύχομαι !!\nTante Kiki, ευχαριστώ πολύ για τις γλυκιές σου ευχές !!! Το μόνο σίγουρο είναι ότι δεν κυκλοφορούν πια βύσσινα, μπορείς όμως να βρείς μια νοστιμη και βιολογική βυσσινάδα του εμπορίου και να εφαρμόσεις την μέθοδο με το αραίωμα του σιροπιού, δοκιμασέ το και δεν θα χάσεις!!\nΕυχομαι να απολαύσεις με καλή παρέα το λικεράκι της φράουλας που εφτιαξες!!!\nΦιλιά πολλά πολλά και απο εμάς, όσο για το Φθινόπωρο, κάνω ότι δεν το ''ακουσα'' εγώ πηγαίνω με το παλιο και έχουμε ακόμη καλοκαίρι !!! χιχιχιχιχιχι!!!\nIrida, δοκιμασέ το και δεν θα χάσεις!!! όσο για το καλό φθινόπωρο, κάνω και εδώ ότι δεν το ''ακουσα'' και το αντιπαρέρχομαι !!!!!!!!!!χιχιιχιχ!!\nφιλια πολλά ιριδάκι !!\nΚατερινάκι μου γλυκό ! ευχαριστούμε για τα καλά σου λόγια και για τις επισκέψεις σου στο μπλοκ. Ολο αυτόν τον καιρό που εμεις σουρτουκεύαμε εσύ με το Ποπάκι σταθήκατε βράχοι.... του τσατ !!! χιχιχι!!!!!\nκαλο φθινόπωρο ε??? γγγγγκκκκκκρρρρρρρρρ!!!! εγω δεν την ξέρω αυτήν την εποχή και ετσι ΔΕΝ ΑΠΑΝΤΩ!!!!!! χιχχιχιιχ\nγεια σου Ποπάκι μου!!! Βράχε του τσατ μας !!!! χιιχιχιχι! ευχαριστώ για το γλυκό καλωσόρισμα !!!\nΤο διατηρούμε απλά στην γυαλα του στο μπουφέ μας, στο μπαράκι μας, στο ντουλάπι, στο ψυγείο ή όπου αλλου θέλουμε !!! του συμπεριφερόμεθα ώς ένα λικέρ !!!!\nΓεια σου Γωγούλα μου !!!!!! καλως σε βρήκα και πάλι, έμαθα απο το Λενιώ μας ότι είσαι πάλι κοντά μας!!!\nΜε την μπουκάλα λοιπον το πίνεις εσύ ???χαχαχαχαααχαχαχαχα!!! μ'εκανες και γέλασα πολύ !!!\nφιλια πολλά πολλά πολλά, θα τα πούμε κι απο το μποκοσπιτάκι σου !!!\nMari μου, γλυκό μου Μαράκι, χρόνια σου πολλά !!! καλώς σε βρήκαμε και ευχαριστούμε για την υποδοχή !!\nΜαράκι μου, όπως βλέπω όλες στα τεμπέλικα λεμε ΝΑΑΑΑΑΑΙΙΙ!!!χιχιχιχιχιι!!!\nφιλια κουκλίτσα μου, πολλά φιλάκια !!!\nmia maria, Μαράκι μου γλυκό, χρόνια πολλά, να είσαι πάντα καλά!!!!\nείμαι σίγουρη ότι θα απολαύσεις το λικεράκι σου. Βεβαίωςα και να την ανακυκλώσεις την βυσσινάδα που έχεις, αραίωσέ την στο κατσαρολάκι με λίγο νερό και συνέχισε όπως είμαμε, όσο για την ποσότητα της βότκας, βάλε κατα τα γούστα σου ή πιο πολύ ή πιο λίγο, δοκίμασε και βρες αυτό που σ'αρέσει.\nΦιλιά πολλά πολλά πολλά και καλώς σε βρήκαμε\nγεια σου Ριρή μου, αν ήταν οι τεμπέλες σαν και σένα πως θα ήταν αραγε οι προκομένες?? σίγουρα αυτό που είπες είναι το ανέκδοτο της ημέρας !!!!!!\nη τεμπέλικη συμβουλή μου είναι η εξής : - βρες μια καλή βυσσινάδα και φτιάξε το λικεράκι, αλλά μην το πεις σε κανέναν, θα είναι το μικρό μας μυστικό!! χιχιχιχι!\nγυρίσαμε Εφάκι μου γυρίσαμε, όπως τα λες είναι, είμαστε ανανεωμένες και δροσερες δροσερές !!! χιχιχι!!\nφτιάξτο και πες μας τα αποτελέσματα, εύχομαι καλή επιτυχία !!! στην υγειά μας βρε παιδιά !!!\nγεια σου Βιβάκο μου γλυκό !!!!!!! φτιάξτο - φτιάξτο και δεν θα χάσεις !! χιχιχι!\nφιλια πολλά και καλώς σε βρήκαμε !\nΑχ βρε Λενάκι μου αλήθεια είναι, πως περνάει ο χειμώνας ?????? ε ?? για πες μου ?\nπολύ γέλασα με τα σχολια σου !! χαχαχαχα!!!\nμε το καλό να μαζευτείς στο πάνω σπίτι και καλά λικεροτσουγκρίσματα !!!!!\nfotolabida1, ευχαριστούμε πολύ για την επισκεψη και τις ευχές !!!!\nRia, χαχαχααχχααχαχα!! θέλεις και πεντάκιλη !!!χαχαχα!! αμα σου στείλουμε πεντακιλη μποτιλια μετά θα μας γράψουν σαν επιτιμα μέλη στην ένωση βαρελοφρόνων!!!!!!! χιχιχιχι!!!! πες διεύθυνση και σου στέλνω !!!\nγεια σου Εφούλα μου !!! ευχαριστούμε πολύ πολύ για τις ευχές και για το βραβείο. Αντε να μαζευόμαστε για πιούμε και κανένα καφεδάκι !!!!!!\nΓειά σου Βερονικούλα μου !!!!\nκαι τα δύο ! και τα δύο !!!\nευχαριστούμε για την επίσκεψη !!!\nΕλενάκι μου γλυκό, μάλλον θα κρατήσω για πιο πολύ τον τεμπελικο σκούφο γιατί θα τον κερδίσω με την επόμενη τεμπελικη συνταγή που θα βάλω και είναι σίγουρο ότι θα την λατρέψεις, δεν σου λέω όμως τι θα είναι !!! χιχιχι είναι εκπληξη !!!\nΚαλώς σε βρήκαμε Ρενάκι !!!\nΑιναφετς, ΔΙΑΚΟΠΕΣ ΤΕΛΟΣ, όπως τα λες είναι ! άστα να πάνε !!! ΟΧΙ μην το πεις ΜΗΝ το πείς !!!!!! χιχιχιχι\nHelengr, καλως σε βρήκαμε Λενάκι, ετσι μπράβο να κεραστείς στην υγεια όλων !!!!\nΒιτάκι μου τι υπέροχη και ποιητική εκφραση είναι αυτή?\n''αποκαλόκαιρο'' μ'εστειλες τελείως !! θα την λεω και εγώ !χιχιχιχι!!\nσ'αγαπώ και σε φιλώ πολύ πολύ !!!\nhomemade, χαχαχχαχααχαχαχ!! ωραία μας τα λες !!!\nκαλώς σε βρήκαμε !!!\nΜπερκέτι σας που μας κάνατε τη χάρη να γυρίσετε λίγες μέρες νωρίτερα, κόκκινο μου ρόδο!!! Μαύρισε το μάτι μας,αλλά με τέτοιο κέρασμα ΧΑΛΑΛΙ ΣΑΣ!\nΚΑΛΟ ΜΗΝΑΑΑΑΑΑΑ!!!Κρίμα που δε βρίσκω βύσσινα για ένα τέτοιο ποτό...\n1 September 2011 at 09:01\nΔεν το συζητώ, έγινε ήδη η σχετική σημείωσω, άμα ακούσω "τεμπέλικο" κάτι παθαίνω :)\nΚαλώς ήρθες Μαράκι με τα ωραία σου κεράσματα!


Περίληψη: Η Εύα και ο Μάρκος περνάνε δύσκολα στο σπίτι γιατί όλοι τούς κατασκοπεύουν. Στην ταβέρνα έρχεται ο Γιώργος, ο οποίος ανήκει στο σώμα της Υπηρεσίας Ειδικών Ελέγχων, για να κάνει αιφνιδιαστικό έλεγχο στα βιβλία. Ο Διονύσης και ο Σπύρος ψάχνουν να βρουν την αχίλλειο πτέρνα του μια και τους έδειξε ότι δεν χρηματίζεται και τη βρίσκουν στην εμφάνιση της Εύας. Ο Γιώργος θολώνει που τη βλέπει και ο Σπύρος αποφασίζει να του τη ρίξει από δίπλα για να γλιτώσουν το πρόστιμο. Η Ελένη, όταν το αντιλαμβάνεται, γίνεται έξαλλη με τον Διονύση και απειλεί με διαζύγιο. Η Αγλαΐα αποφασίζει να βγει ραντεβού με τον Σπύρο. Η Βίκυ αποφασίζει να εκδικηθεί τον Μάκη βγαίνοντας ραντεβού με τον καθηγητή της δημιουργικής γραφής. ‘Ολοι μαζί συναντιούνται στο ίδιο εστιατόριο.\n‘Εκτακτη συμμετοχή: Μάξιμος Μουμούρης (Γιώργος), Τάσος Νούσιας (Καθηγητής)\nΕυτυχισμένοι Μαζί Από 4/7, Δευτέρα - Πέμπτη, 21:00\nΕυτυχισμένοι Μαζί: Διαθέσιμα Επεισόδια


Πασχαλινά Δωρεάν Εκτυπώσιμα Κουτάκια Δώρου - Shareyourlikes\nΙδέες Για Χρωματιστά Παράθυρα Στο Σπίτι\nΑγαπητέ Άγιε Βασίλη…Τα Γραπτά Μένουν! 4 Εκτυπώσιμα Γράμματα Για Μικρούς & Μεγάλους\nΔωρεάν Σχολικές Ετικέτες, Από Παιδικές Ζωγραφιές Φτιαγμένες Με Stabilo!\nΑν Είχες Μια Υπερδύναμη, Ποια Θα Ήταν;\nΌλα Όσα (Ξανά)Έμαθα Από Τα Παιδιά Μου #17\nΤαξίδι. Πώς Να Απασχολήσεις Τα Παιδιά Στο Πλοίο Ή Στο Αεροπλάνο\nΠασχαλινά Δωρεάν Εκτυπώσιμα Κουτάκια Δώρου\nDIYΓΙΑ ΤΑ ΠΑΙΔΙΑΓΙΟΡΤΕΣΔΩΡΑΚΙΑΕΚΤΥΠΩΣΙΜΑΕΠΟΧΙΑΚΑΙΔΕΕΣ ΓΙΑ ΔΩΡΑΚΕΡΑΣΜΑΤΑΠΑΡΤΙΠΑΣΧΑ5 Σχόλια\nΕίναι ώρα να προετοιμαστούμε για τις πασχαλινές μέρες, τι λες παρεάκι;\nΝα διακοσμήσουμε ανοιξιάτικα το σπίτι, να αυξήσουμε τα παστέλ, να παίξουμε με τα παιδιά τη… χώρα του λαγού και άλλα τέτοια. Για να βάψουμε μετά τα αυγά μας, να φτιάξουμε τις λαμπάδες μας, να ετοιμάσουμε τα δωράκια μας και όλα τα καλά της ανοιξιάτικης εποχής. 🙂\nΕγκαινιάζω που λες τις φετινές πασχαλινές αναρτήσεις σήμερα. Επέλεξα όμορφα δωρεάν εκτυπώσιμα κουτάκια, καλαθάκια, τσαντάκια!\nΈκανα ένα διαδικτυακό γύρο και τσάκωσα μερικές από τις πιο καλόγουστες σχετικές προτάσεις.\nΣε κάθε φωτογραφία υπάρχει το link που οδηγεί κατευθείαν στην πηγή με οδηγίες και link για το download.\nΣτις περισσότερες περιπτώσεις χρειάζεται να έχεις χαρτί για την εκτύπωση, εκτυπωτή βέβαια, ψαλίδι, κόλλα. Τα απαραίτητα υλικά δηλαδή για κάθε εκτυπώσιμο DIY αρχείο.\nΣε ελάχιστες περιπτώσεις, θα συνεισφέρεις με κάποιο πομ πομ ή καμιά κορδέλα ή ακόμη κι ένα κουτάκι smarties. 😉\nΓέμισε τις συσκευασίες με γλυκίσματα ή μικρά δωράκια και δώρισέ τα μαζί με ευχές στη δασκάλα, στον προπονητή, τους νονούς ή τους συμμαθητές στο σχολείο λίγο πριν κλείσουν για διακοπές.\nΦυσικά, όλο αυτό περικλείει ακόμη περισσότερη διασκέδαση, αν συμμετέχουν και τα παιδιά στην προετοιμασία και υλοποίηση. Έτσι, θα χαρούν και τα ίδια παραπάνω όταν δουν τη χαρά των παραληπτών. 🙂\nΑυτό το τσαντάκι λαγουδάκι δεν είναι μία γλύκα; Οδηγίες θα βρεις εδώ.\nΟ αγαπημένος μου mr.printables ξαναχτυπά με το φορτηγάκι που μεταφέρει σοκολατένια αυγά. Μπιπ, μπιιιιπ! Κάντε άκρη, πάμε στην πασχαλινή σοκολατοπολιτεία! 🙂\nΑχ κουνελάκι, κουνελάκι τι ουρίτσα είναι αυτή! Τι μουσούδα και τι χρωματάκια όμορφα φοράς! Το εκτυπώσιμο αρχείο είναι εδώ και μάλιστα διαθέσιμο σε 4 χρώματα.\nΣτο ίδιο blog, το κουτάκι μαξιλαράκι με τη διάφανη επιφάνεια στην πρόσοψη είναι μια απλή αλλά κομψή πρόταση. Την αποκτάς με κλικ εδώ.\nΞεφεύγοντας από τα ζωάκια, τα καρότα είναι μια ιδέα με έντονο χρώμα και χαριτωμένο ύφος. Κλικ εδώ!\nΣου δίνω και μια παραλλαγή με χρωματιστά χαρτιά και πρασινάδες στην κορυφή του καρότου, εδώ.\nΤα γνωστά αγαπημένα καραμελάκια και το κουτί τους βοηθούν στην συγκεκριμένη δημιουργία, να δωριστεί κάτι γλυκό που θα αρέσει σε όλα τα παιδάκια. Οδηγίες εδώ.\nΠάρα πολύ ωραία ιδέα, όχι μόνο για δώρο εδώ που τα λέμε, αλλά και την εποχιακή διακόσμηση στο σπίτι. Origami λαγουδένια καλαθάκια. Πολύ κομψά, πολύ μοντέρνα, πολύ αγαπησιάρικα! Το download για να μη χάνεις άλλο χρόνο, εδώ!\nΠαιχνιδιάρικα τα καλαθάκια αυτά, δε βρίσκεις; Ακολουθείς το link εδώ.\nΟι προτάσεις με εκτυπώσιμα που παραπέμπουν σε κουτιά γάλακτος αρέσουν σχεδόν πάντα σε όλους. Σιγά λοιπόν που θα παρέλειπα και μια τέτοια ιδέα. Κλικ εδώ.\nΠολλοί βρίσκουν τα πασχαλινά DIY κιτς και δεν τους αδικώ. Αυτή η υλοποίηση του αγαπημένου blog Oh happy day εδώ, έρχεται να ταιριάξει γάντι σε ενήλικες που θέλουν να προσφέρουν κάτι γουστόζικο, καλαίσθητο, ταιριαστό στο καλό στυλ που αντιπροσωπεύουν ούτως ή άλλως. 😉\nΑυτή η τελευταία πρότασή μου είναι και η αγαπημένη μου. Τη βρήκα εδώ και ο λόγος που μπήκε πρώτη στη λίστα προτιμήσεων είναι η ολοκληρωμένη εικόνα της. Ευχετήρια κάρτα, τσαντάκι δώρου, ετικέτες, cupcake θήκη, wrapper για το αυγό…από όλα έχει! Μεγάλο μπόνους ότι τα 3 διαφορετικά σχέδια καλύπτουν όλα τα γούστα αλλά και μεγάλη γκάμα χρωμάτων. Love them!\nΚαλά ξεκινήσαμε νομίζω, ε;\nΘα πεις στους φίλους σου να μπουν να διαβάσουν αυτό το άρθρο; Sharing is magic!♥\nTagged in: free printablesδωρεάν εκτυπώσειςδώροκαλάθι με δώρακουτί από γάλαπάσχαπασχαλινές ιδέεςσυσκευασία δώρουχάρτινο κουτί\nΠροηγούμενο άρθροΒελουτέ Καροτόσουπα.Η Νηστίσιμη Και Η Άλλη. (Μαζί 1 DIY, Ιδέα Για Δώρο)\nΕπόμενο άρθροΠεταλούδες Στο Στομάχι! #η_άνοιξη_τα_φταίει\nΣυσκευασία Δώρου Από Αυγοθήκη. Genius!!\nFreebie: Εκτυπώσιμο Παιχνίδι Για Μικρούς Ταξιδιώτες!\n2019 Welcome On Board! ΔΩΡΟ Εκτυπώσιμο Ημερολόγιο\nΠάει Και Αυτό Το Πάσχα #Not\nΧαμός Από Ιδέες Για Την Γιορτή Του Πατέρα!\n19 Μαρτίου 2015 Maria Parentslandgr Απάντηση\nΘα γεμισω καροτάκια με μικρά σοκολατάκια φετος! Ευχαριστουμε πολύ!\n31 Μαρτίου 2015 evi sachinidou Απάντηση\nτέλεια όλα τα εκτυπώσιμα σοφία μου!!!!!!!!!!γιουχου!!!!!!!!!ώρα για εκτυπώσεις..!!!!!!!χιχιχιχι\n3 Απριλίου 2015 ShareYourLikes Απάντηση\nΧιχιχιχι… ξεσηκώθηκες μικρή μου; 😛 Σμουτς!\n31 Μαρτίου 2015 Elena Απάντηση\nπραγματικά το ένα είναι πιο όμορφο από το άλλο!!!δεν ξέρω πιο να πρωτοδιαλέξω!!!!ευχαριστούμε πολύ!!\nΕγώ ευχαριστώ Έλενα για τον ενθουσιασμό! 😉\nLeave a Reply to Maria Parentslandgr Cancel Reply\nOldies but goodies. Βρες άρθρα ανά μήνα Επιλέξτε μήνα Δεκέμβριος 2020 Σεπτέμβριος 2020 Αύγουστος 2020 Ιούλιος 2020 Απρίλιος 2020 Μάρτιος 2020 Δεκέμβριος 2019 Νοέμβριος 2019 Σεπτέμβριος 2019 Ιούνιος 2019 Απρίλιος 2019 Μάρτιος 2019 Φεβρουάριος 2019 Ιανουάριος 2019 Δεκέμβριος 2018 Οκτώβριος 2018 Σεπτέμβριος 2018 Αύγουστος 2018 Ιούλιος 2018 Ιούνιος 2018 Απρίλιος 2018 Μάρτιος 2018 Φεβρουάριος 2018 Δεκέμβριος 2017 Οκτώβριος 2017 Σεπτέμβριος 2017 Αύγουστος 2017 Ιούνιος 2017 Μάιος 2017 Απρίλιος 2017 Μάρτιος 2017 Φεβρουάριος 2017 Ιανουάριος 2017 Δεκέμβριος 2016 Νοέμβριος 2016 Σεπτέμβριος 2016 Αύγουστος 2016 Ιούλιος 2016 Ιούνιος 2016 Μάιος 2016 Απρίλιος 2016 Μάρτιος 2016 Φεβρουάριος 2016 Ιανουάριος 2016 Δεκέμβριος 2015 Νοέμβριος 2015 Οκτώβριος 2015 Σεπτέμβριος 2015 Αύγουστος 2015 Ιούλιος 2015 Ιούνιος 2015 Μάιος 2015 Απρίλιος 2015 Μάρτιος 2015 Φεβρουάριος 2015 Ιανουάριος 2015 Δεκέμβριος 2014 Νοέμβριος 2014 Οκτώβριος 2014 Σεπτέμβριος 2014 Αύγουστος 2014 Ιούλιος 2014 Ιούνιος 2014 Μάιος 2014 Απρίλιος 2014 Μάρτιος 2014 Φεβρουάριος 2014 Ιανουάριος 2014 Δεκέμβριος 2013 Νοέμβριος 2013 Οκτώβριος 2013 Σεπτέμβριος 2013 Ιούλιος 2013 Ιούνιος 2013 Μάιος 2013 Απρίλιος 2013 Μάρτιος 2013 Φεβρουάριος 2013 Ιανουάριος 2013 Δεκέμβριος 2012 Νοέμβριος 2012 Οκτώβριος 2012 Σεπτέμβριος 2012 Αύγουστος 2012 Ιούλιος 2012 Ιούνιος 2012 Μάιος 2012 Απρίλιος 2012 Μάρτιος 2012 Φεβρουάριος 2012 Ιανουάριος 2012 Δεκέμβριος 2011 Νοέμβριος 2011 Οκτώβριος 2011 Σεπτέμβριος 2011 Αύγουστος 2011 Ιούλιος 2011 Ιούνιος 2011 Μάιος 2011


Παραιτήθηκε ο υπουργός Οικονομικών της Τουρκίας εν μέσω οικονομικής κρίσης και κατάρρευσης της ισοτιμίας της τουρκικής λίρας - Talking Points\nΑρχική Κόσμος Παραιτήθηκε ο υπουργός Οικονομικών της Τουρκίας εν μέσω οικονομικής κρίσης και κατάρρευσης...\nΠαραιτήθηκε ο υπουργός Οικονομικών της Τουρκίας εν μέσω οικονομικής κρίσης και κατάρρευσης της ισοτιμίας της τουρκικής λίρας\nΤην παραίτησή του από τη θέση του υπουργού Οικονομικών της Τουρκίας, υπέβαλε στον πρόεδρο της χώρας, Ρετζέπ Ταγίπ Ερντογάν, ο Λουτφί Ελβάν εν μέσω οικονομικής κρίσης και κατάρρευσης της ισοτιμίας της τουρκικής λίρας.\nΌπως επιθυμούσε ο Ερντογάν, η Κεντρική Τράπεζα μείωσε και πάλι τα επιτόκια τον Νοέμβριο (από το 16 στο 15%) για τρίτη φορά σε λιγότερο από δύο μήνες, ενώ ο πληθωρισμός φτάνει το 20%, είναι δηλαδή τέσσερις φορές υψηλότερος από τον στόχο που επιδίωκε η κυβέρνηση. Ορισμένοι ειδικοί εκτιμούν ότι ο πληθωρισμός του Νοεμβρίου, που θα ανακοινωθεί την Παρασκευή, θα είναι υψηλότερος από 20%.\nΕπόμενο άρθροΤέλος στα rapid test: Πιο αυστηρές προϋποθέσεις για τα πιστοποιητικά νόσησης. Αποκλείονται οι ανεμβολίαστοι από τα θεματικά πάρκα – Τι εισηγούνται οι επιδημιολόγοι, τι σχεδιάζει η κυβέρνηση


Η Αννίτα Πάνια μίλησε για το ροζ βίντεο που της είχαν «χρεώσει» - 21/09 14:59 : aek365\nΣτην εντατική, λόγω κοροναϊού, η υπουργός Εξωτερικών του Βελγίου\nΔευτέρα 21 ΣΕΠΤ 2020 - 14:59 0 ΣΧΟΛΙΑ\nΜε αφορμή το «ροζ» βίντεο της παίκτριας του Big Brother, που έχει προκαλέσει ντόρο, τοποθετήθηκε η Αννίτα Πάνια για τη «δική» της αντίστοιχη περίπτωση. Εδώ και πολλά χρόνια κυκλοφορεί στο διαδίκτυο βίντεο το οποίο υποτίθεται ότι δείχνει την παρουσιάστρια μαζί με την Τσίλα να βγάζουν τα ρούχα τους σε καμαρίνι. Η παρουσιάστρια μίλησε για πρώτη φορά δημόσια για το βίντεο τονίζοντας: «Εγώ το ξέρω το έργο αυτό. Ακόμα και τώρα βλέπω δημοσιεύματα. "Η Τσίλα και η Πάνια γυμvές στο καμαρίνι" και κυκλοφορούσε ένα βίvτεο. Το θυμάστε; Σάλος τότε, πριν χρόνια με αυτό το βίvτεο και ήταν μία ίδια σαν εμένα. Έμοιαζε στο μαλλί αλλά είχε πιο ωραίο σώμα από εμένα, οπότε αν είχα το σώμα της θα προτιμούσα να είχα φάει τη ξεφτίλα, δεν πειράζει… Το θέμα είναι ότι ακούς ακούς και υπακούς».